
Emenda		1

Proposta għal direttiva
Premessa 3
	

	Test propost mill-Kummissjoni
	Emenda

	(3)	L-Artikolu 26a(1) tad-Direttiva 2006/43/KE jirrikjedi li l-Istati Membri jiżguraw li l-awdituri statutorji u d-ditti tal-awditjar iwettqu l-aċċertament tar-rapportar dwar is-sostenibbiltà f’konformità mal-istandards ta’ aċċertament limitati li għandhom jiġu adottati mill-Kummissjoni. L-Artikolu 26a(3) ta’ dik id-Direttiva jirrikjedi li l-Kummissjoni tadotta dawn l-istandards sal-1 ta’ Ottubru 2026. L-impriżi qajmu tħassib dwar il-ħidma mwettqa mill-fornituri tal-aċċertament u esprimew il-ħtieġa għal flessibbiltà fl-indirizzar ta’ riskji speċifiċi u kwistjonijiet kritiċi identifikati fl-oqsma tal-aċċertament dwar is-sostenibbiltà. Sabiex il-Kummissjoni tkun tista’ tqis dan it-tħassib, jenħtieġ li tingħata aktar flessibbiltà fl-adozzjoni ta’ dawk l-istandards. Fi kwalunkwe każ, sal-2026, il-Kummissjoni se toħroġ linji gwida mmirati dwar l-aċċertament li jiċċaraw il-proċeduri neċessarji li l-fornituri tal-aċċertament għandhom iwettqu bħala parti mill-inkarigu ta’ aċċertament limitat tagħhom qabel ma l-Kummissjoni tadotta l-istandards permezz ta’ att delegat.
	(3)	L-Artikolu 26a(1) tad-Direttiva 2006/43/KE jirrikjedi li l-Istati Membri jiżguraw li l-awdituri statutorji u d-ditti tal-awditjar iwettqu l-aċċertament tar-rapportar dwar is-sostenibbiltà f’konformità mal-istandards ta’ aċċertament limitati li għandhom jiġu adottati mill-Kummissjoni. L-Artikolu 26a(3) ta’ dik id-Direttiva jirrikjedi li l-Kummissjoni tadotta dawn l-istandards sal-1 ta’ Ottubru 2026. L-impriżi qajmu tħassib dwar il-ħidma mwettqa mill-fornituri tal-aċċertament u esprimew il-ħtieġa għal flessibbiltà fl-indirizzar ta’ riskji speċifiċi u kwistjonijiet kritiċi identifikati fl-oqsma tal-aċċertament dwar is-sostenibbiltà. Jenħtieġ li l-Kummissjoni tqis kif xieraq dan it-tħassib meta taħdem fuq l-istandards ta’ aċċertament limitat. In-nuqqas ta’ standards armonizzati ta’ aċċertament qed jikkontribwixxi għall-problemi li qed jesperjenzaw l-impriżi, u għalhekk huwa urġenti ferm li l-Kummissjoni tadotta att delegat xieraq kif ippjanat.

Proposta għal direttiva
Premessa 5
	

	Test propost mill-Kummissjoni
	Emenda

	(5)	L-Artikolu 19a(1) tad-Direttiva 2013/34/UE jirrikjedi li l-impriżi kbar u l-impriżi żgħar u ta’ daqs medju b’titoli ammessi għan-negozjar f’suq regolat tal-UE, esklużi l-mikroimpriżi, iħejju u jippubblikaw dikjarazzjoni dwar is-sostenibbiltà fil-livell individwali. Sabiex jitnaqqas il-piż tar-rapportar fuq l-impriżi, l-obbligu li titħejja u tiġi ppubblikata dikjarazzjoni dwar is-sostenibbiltà fil-livell individwali jenħtieġ li jitnaqqas għal impriżi kbar b’medja ta’ aktar minn 1000 impjegat matul is-sena finanzjarja. Meta jitqies li biex impriża tkun kbira din trid taqbeż tnejn mit-tliet kriterji fl-Artikolu 3(4) tad-Direttiva 2013/34/UE, dan ifisser li biex impriża tkun soġġetta għar-rekwiżiti ta’ rapportar, din irid jkollha medja ta’ aktar minn 1000 impjegat matul is-sena finanzjarja u jew fatturat nett ta’ aktar minn EUR 50 miljun jew inkella total tal-karta tal-bilanċ ta’ aktar minn EUR 25 miljun.
	(5)	L-Artikolu 19a(1) tad-Direttiva 2013/34/UE jirrikjedi li l-impriżi kbar u l-impriżi żgħar u ta’ daqs medju b’titoli ammessi għan-negozjar f’suq regolat tal-UE, esklużi l-mikroimpriżi, iħejju u jippubblikaw dikjarazzjoni dwar is-sostenibbiltà fil-livell individwali. Sabiex jitnaqqas il-piż tar-rapportar fuq l-impriżi, l-obbligu li titħejja u tiġi ppubblikata dikjarazzjoni dwar is-sostenibbiltà fil-livell individwali jenħtieġ li jitnaqqas għal impriżi b’medja ta’ aktar minn 1 750 impjegat u fatturat nett ta’ aktar minn EUR 450 000 000 matul is-sena finanzjarja. Jenħtieġ li jkun possibbli li l-impriżi prinċipali apikali li huma impriżi holding finanzjarji mhux involuti f’attivitajiet ta’ ġestjoni jiġu eżentati milli jikkonformaw mal-obbligi ta’ rapportar.

Proposta għal direttiva
Premessa 6
	

	Test propost mill-Kummissjoni
	Emenda

	(6)	Jeħtieġ li jinstab bilanċ bejn l-objettivi tal-ġenerazzjoni tad-data u tat-tnaqqis tal-piż amministrattiv. Ir-rapportar dwar is-sostenibbiltà, inkluża l-informazzjoni msemmija fl-Artikolu 8 tar-Regolament (UE) 2020/852 tal-Parlament Ewropew u tal-Kunsill9, ta’ impriżi kbar b’medja ta’ aktar minn 1000 impjegat matul is-sena finanzjarja, huwa indispensabbli biex tinftiehem it-tranżizzjoni lejn ekonomija newtrali għall-klima. Fid-dawl tal-bilanċ li għandu jinstab bejn l-objettivi tal-ġenerazzjoni tad-data u tat-tnaqqis tal-piż amministrattiv, jenħtieġ li l-impriżi kbar li jaqgħu fil-kamp ta’ applikazzjoni l-ġdid għar-rapportar dwar is-sostenibbiltà li għandhom fatturat nett li ma jaqbiżx l-EUR 450 000 000 matul is-sena finanzjarja, ikunu jistgħu jiddivulgaw l-informazzjoni msemmija fl-Artikolu 8 tar-Regolament (UE) 2020/852 b’mod aktar flessibbli. Jenħtieġ li l-Kummissjoni tingħata s-setgħa li tistabbilixxi regoli li jissupplimentaw ir-reġim ta’ rapportar għal dawk l-impriżi. B’mod partikolari, jenħtieġ li jiġi ċċarat li l-Kummissjoni għandha s-setgħa li tispeċifika r-reġim ta’ rapportar għal attivitajiet li huma allinjati biss parzjalment mat-tassonomija.
	imħassar

	__________________
	

	9 Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13, ELI: http://data.europa.eu/eli/reg/2020/852/oj).

Proposta għal direttiva
Premessa 7
	

	Test propost mill-Kummissjoni
	Emenda

	(7)	L-Artikolu 1(3) tad-Direttiva 2013/34/UE jispeċifika li l-istituzzjonijiet ta’ kreditu u l-impriżi tal-assigurazzjoni li huma impriżi kbar jew impriżi żgħar u ta’ daqs medju – esklużi l-mikroimpriżi – b’titoli ammessi għan-negozjar f’suq regolat tal-UE huma soġġetti għar-rekwiżiti ta’ rapportar dwar is-sostenibbiltà stabbiliti f’dik id-Direttiva, irrispettivament mill-forma legali tagħhom. Meta jitqies li l-kamp ta’ applikazzjoni tar-rapportar individwali dwar is-sostenibbiltà jenħtieġ li jitnaqqas għal impriżi kbar b’medja ta’ aktar minn 1000 impjegat matul is-sena finanzjarja, jenħtieġ li dan it-tnaqqis fil-kamp ta’ applikazzjoni jkun japplika wkoll għall-istituzzjonijiet ta’ kreditu u għall-impriżi tal-assigurazzjoni.
	(7)	L-Artikolu 1(3) tad-Direttiva 2013/34/UE jispeċifika li l-istituzzjonijiet ta’ kreditu u l-impriżi tal-assigurazzjoni li huma impriżi kbar jew impriżi żgħar u ta’ daqs medju – esklużi l-mikroimpriżi – b’titoli ammessi għan-negozjar f’suq regolat tal-UE huma soġġetti għar-rekwiżiti ta’ rapportar dwar is-sostenibbiltà stabbiliti f’dik id-Direttiva, irrispettivament mill-forma legali tagħhom. Meta jitqies li l-kamp ta’ applikazzjoni tar-rapportar individwali dwar is-sostenibbiltà jenħtieġ li jitnaqqas għal impriżi b’medja ta’ aktar minn 1 750 impjegat u fatturat nett ta’ aktar minn EUR 450 000 000 matul is-sena finanzjarja, jenħtieġ li dan it-tnaqqis fil-kamp ta’ applikazzjoni jkun japplika wkoll għall-istituzzjonijiet ta’ kreditu u għall-impriżi tal-assigurazzjoni.

Proposta għal direttiva
Premessa 7a (ġdida)
	

	Test propost mill-Kummissjoni
	Emenda

	
	(7a)	Għall-fini ta’ konsistenza ma’ din id-Direttiva, huwa importanti li l-leġiżlazzjoni tas-settur finanzjarju tibqa’ koerenti mad-dispożizzjonijiet tagħha. F’dan il-kuntest, jenħtieġ li jiġi kkunsidrat jekk ir-rekwiżiti għas-settur finanzjarju għandhomx jitfasslu b’mod li ma joħloqx obbligu għall-impriżi finanzjarji li jiksbu kwalunkwe informazzjoni minn impriżi li mhumiex obbligati li jippubblikaw informazzjoni mhux finanzjarja skont l-Artikolu 19a jew 29a tad-Direttiva 2013/34/UE. Jenħtieġ li jiġi kkunsidrat ukoll jekk il-leġiżlazzjoni dwar is-servizzi finanzjarji speċifika għas-settur, inklużi l-atti delegati, il-linji gwida mill-awtoritajiet superviżorji Ewropej (ASE) u l-aspettattivi superviżorji, għandhiex tiġi adattata biex tqis il-kontenut ta’ din id-Direttiva.

Proposta għal direttiva
Premessa 9
	

	Test propost mill-Kummissjoni
	Emenda

	(9)	L-Artikolu 19a(3) tad-Direttiva 2013/34/UE jirrikjedi li l-impriżi jirrapportaw informazzjoni dwar l-operazzjonijiet proprji tal-impriża u dwar il-katina tal-valur tagħha. Huwa meħtieġ li jitnaqqas il-piż tar-rapportar għall-impriżi fil-katina tal-valur li ma humiex meħtieġa jirrapportaw dwar is-sostenibbiltà tagħhom. Għalhekk, l-impriża li tirrapporta, għall-finijiet tar-rapportar ta’ informazzjoni dwar is-sostenibbiltà fil-livell individwali jew konsolidat, kif meħtieġ mid-Direttiva 2013/34/UE, u mingħajr preġudizzju għar-rekwiżiti tal-Unjoni biex twettaq proċess ta’ diliġenza dovuta, jenħtieġ li ma tfittixx li tikseb mingħand impriżi stabbiliti fl-Unjoni jew barra minnha fil-katina tal-valur tagħha li jkollhom sa medja ta’ 1000 impjegat matul is-sena finanzjarja, kwalunkwe informazzjoni li tmur lil hinn mill-informazzjoni speċifikata fl-istandards għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Madankollu, jenħtieġ li l-impriża li tirrapporta titħalla tiġbor mingħand tali impriżi fil-katina tal-valur tagħha kwalunkwe informazzjoni addizzjonali dwar is-sostenibbiltà li tkun kondiviża b’mod komuni bejn l-impriżi fis-settur ikkonċernat. L-impriżi li jirrapportaw dwar il-katina tal-valur tagħhom f’konformità ma’ dawk il-limitazzjonijiet jenħtieġ li jitqiesu li jikkonformaw mal-obbligu li jirrapportaw dwar is-sostenibbiltà tagħhom. Il-fornituri tal-aċċertament jenħtieġ li jħejju l-opinjoni ta’ aċċertament tagħhom filwaqt li jirrispettaw l-obbligu fuq l-impriżi li ma jfittxux li jiksbu mingħand impriżi fil-katina tal-valur tagħhom li jkollhom sa medja ta’ 1000 impjegat matul is-sena finanzjarja, kwalunkwe informazzjoni li tmur lil hinn mill-informazzjoni speċifikata fl-istandards għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Għal dak il-għan, jenħtieġ li l-Kummissjoni tingħata s-setgħa li tadotta att delegat biex tipprevedi standards tar-rapportar dwar is-sostenibbiltà għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Jenħtieġ li dawn l-istandards ikunu proporzjonati u rilevanti għall-kapaċitajiet u l-karatteristiċi ta’ dawk l-impriżi u għall-iskala u l-kumplessità tal-attivitajiet tagħhom. Jenħtieġ li dawn l-istandards jispeċifikaw ukoll, fejn possibbli, l-istruttura li għandha tintuża biex tiġi ppreżentata dik l-informazzjoni.
	(9)	L-Artikolu 19a(3) tad-Direttiva 2013/34/UE jirrikjedi li l-impriżi jirrapportaw informazzjoni dwar l-operazzjonijiet proprji tal-impriża u dwar il-katina tal-valur tagħha. Huwa meħtieġ li jkun hemm ċarezza u li jitnaqqas il-piż tar-rapportar għall-impriżi fil-katina tal-valur li ma humiex meħtieġa jirrapportaw dwar is-sostenibbiltà tagħhom. Għalhekk, l-impriża li tirrapporta, għall-finijiet tar-rapportar ta’ informazzjoni dwar is-sostenibbiltà fil-livell individwali jew konsolidat, kif meħtieġ mid-Direttiva 2013/34/UE, u mingħajr preġudizzju għar-rekwiżiti tal-Unjoni biex twettaq proċess ta’ diliġenza dovuta, jenħtieġ li ma tfittixx li tikseb mingħand impriżi b’medja ta’ aktar minn 1 750 impjegat u fatturat nett ta’ aktar minn EUR 450 000 000 matul is-sena finanzjarja, kwalunkwe informazzjoni li tmur lil hinn mill-informazzjoni speċifikata fl-istandards għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Jenħtieġ li l-impriża li tirrapporta tadotta approċċ ibbażat fuq ir-riskji, filwaqt li tipprijoritizza l-isforzi biex tinġabar informazzjoni dwar impatti ta’ riskju għoli u kwistjonijiet ta’ sostenibbiltà komunement assoċjati mas-settur tagħha u li titħalla tiġbor mingħand tali impriżi fil-katina tal-valur tagħha kwalunkwe informazzjoni addizzjonali dwar is-sostenibbiltà li tkun kondiviża b’mod komuni bejn l-impriżi fis-settur ikkonċernat. Meta ma tkunx disponibbli l-informazzjoni kollha meħtieġa rigward il-katina tal-valur tagħhom, jew tali informazzjoni ma tkunx kompluta jew tkun soġġetta għal limitazzjonijiet legali, jenħtieġ li l-impriżi jitħallew jispjegaw l-isforzi li jkunu saru biex jiksbu l-informazzjoni meħtieġa dwar il-katina tal-valur tagħhom, ir-raġunijiet għaliex dik l-informazzjoni ma setgħetx tinkiseb, u l-pjanijiet tagħhom biex jiksbu tali informazzjoni fil-futur. L-impriżi li jirrapportaw dwar il-katina tal-valur tagħhom f’konformità ma’ dawk il-limitazzjonijiet jenħtieġ li jitqiesu li jikkonformaw mal-obbligu li jirrapportaw dwar is-sostenibbiltà tagħhom. Il-fornituri tal-aċċertament jenħtieġ li jħejju l-opinjoni ta’ aċċertament tagħhom filwaqt li jirrispettaw l-obbligu fuq l-impriżi li ma jfittxux li jiksbu mingħand impriżi fil-katina tal-valur tagħhom li jkollhom bħala medja sa 1 750 impjegat u fatturat nett sa EUR 450 000 000 matul is-sena finanzjarja, kwalunkwe informazzjoni li tmur lil hinn mill-informazzjoni speċifikata fl-istandards għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Għal dak il-għan, jenħtieġ li l-Kummissjoni tingħata s-setgħa li tadotta att delegat biex tipprevedi standards tar-rapportar dwar is-sostenibbiltà għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom. Jenħtieġ li dawn l-istandards ikunu proporzjonati u rilevanti għall-kapaċitajiet u l-karatteristiċi ta’ dawk l-impriżi u għall-iskala u l-kumplessità tal-attivitajiet tagħhom. Jenħtieġ li dawn l-istandards jispeċifikaw ukoll, fejn possibbli, l-istruttura li għandha tintuża biex tiġi ppreżentata dik l-informazzjoni. Jenħtieġ li l-impriżi fil-katina tal-valur jitħallew jagħżlu mudell għar-rapportar ta’ informazzjoni dwar is-sostenibbiltà b’mod volontarju, sabiex l-impriżi li jitolbu informazzjoni ma jkunux meħtieġa jivvalutaw jew jimmappjaw il-kategoriji tad-daqs tal-entitajiet kollha fil-katina tal-valur tagħhom.

Proposta għal direttiva
Premessa 9a (ġdida)
	

	Test propost mill-Kummissjoni
	Emenda

	
	(9a)	Sakemm il-Kummissjoni tadotta standards tar-rapportar dwar is-sostenibbiltà għall-użu volontarju, l-impriżi li jirrapportaw informazzjoni dwar is-sostenibbiltà b’mod volontarju jistgħu jagħmlu dan skont ir-rakkomandazzjoni tal-Kummissjoni 2025/4984, li hija bbażata fuq l-istandard volontarju għall-SMEs (VSME) żviluppat mill-EFRAG. Biex jiġu żgurati l-kontinwità u l-proporzjonalità, l-istandards tar-rapportar dwar is-sostenibbiltà għall-użu volontarju adottati mill-Kummissjoni bħala att delegat jenħtieġ li jkunu bbażati fuq dik ir-rakkomandazzjoni, u jenħtieġ li jkunu proporzjonati u jqisu l-prinċipju “Aħseb l-Ewwel fiż-Żgħir”; jenħtieġ li jużaw lingwaġġ u modularità simplifikati li jippermettu flessibbiltà u progressjoni fid-divulgazzjonijiet. Jenħtieġ li l-objettiv ta’ dan l-istandard volontarju jkun li jappoġġja lill-kumpaniji: (a) fl-għoti ta’ informazzjoni li tgħin biex jiġu ssodisfati l-ħtiġijiet tad-data ta’ impriżi li jitolbu informazzjoni dwar is-sostenibbiltà mill-fornituri tagħhom; (b) fl-għoti ta’ informazzjoni li tgħin biex jiġu ssodisfati l-ħtiġijiet tad-data mill-banek u mill-investituri, u b’hekk tgħin lill-impriżi fl-aċċess tagħhom għall-finanzjament; (c) fit-titjib tal-ġestjoni tal-kwistjonijiet ta’ sostenibbiltà li jiffaċċjaw, jiġifieri sfidi ambjentali u soċjali bħat-tniġġis, is-saħħa u s-sikurezza tal-forza tax-xogħol; dan se jappoġġja t-tkabbir kompetittiv tagħhom u jtejjeb ir-reżiljenza tagħhom fuq terminu qasir, medju u twil; u (d) fil-kontribut għal ekonomija aktar sostenibbli u inklużiva.

Proposta għal direttiva
Premessa 9b (ġdida)
	

	Test propost mill-Kummissjoni
	Emenda

	
	(9b)	Jenħtieġ li r-rekwiżiti tar-rapportar dwar is-sostenibbiltà ma jobbligawx impriża tiddivulga informazzjoni bħall-kapital intellettwali, il-proprjetà intellettwali, l-għarfien espert jew ir-riżultati tal-innovazzjoni li jikkwalifikaw bħala sigrieti kummerċjali kif definit fid-Direttiva (UE) 2016/943 tal-Parlament Ewropew u tal-Kunsill. Għalhekk jenħtieġ li r-rekwiżiti tar-rapportar previsti f’din id-Direttiva emendatorja jkunu mingħajr preġudizzju għad-Direttiva (UE) 2016/943.

Proposta għal direttiva
Premessa 12
	

	Test propost mill-Kummissjoni
	Emenda

	(12)	L-Artikolu 29a(1) tad-Direttiva 2013/34/UE jirrikjedi li l-impriżi omm ta’ gruppi kbar iħejju u jippubblikaw dikjarazzjoni dwar is-sostenibbiltà fil-livell konsolidat. Sabiex jitnaqqas il-piż tar-rapportar fuq dawk l-impriżi omm, jenħtieġ li l-kamp ta’ applikazzjoni ta’ dak l-obbligu jitnaqqas għall-impriżi omm ta’ gruppi kbar b’medja ta’ aktar minn 1000 impjegat, fuq bażi konsolidata, matul is-sena finanzjarja.
	(12)	L-Artikolu 29a(1) tad-Direttiva 2013/34/UE jirrikjedi li l-impriżi omm ta’ gruppi kbar iħejju u jippubblikaw dikjarazzjoni dwar is-sostenibbiltà fil-livell konsolidat. Sabiex jitnaqqas il-piż tar-rapportar fuq dawk l-impriżi prinċipali, jenħtieġ li l-kamp ta’ applikazzjoni ta’ dak l-obbligu jitnaqqas għall-impriżi prinċipali ta’ gruppi b’medja ta’ aktar minn 1 750 impjegat u fatturat nett ta’ aktar minn EUR 450 000 000, fuq bażi konsolidata, matul is-sena finanzjarja.



Emenda		10

Proposta għal direttiva
Premessa 12a (ġdida)
	

	Test propost mill-Kummissjoni
	Emenda

	
	(12a)	Id-Direttiva (UE) 2022/2464 tirrikjedi li l-impriżi fil-kamp ta’ applikazzjoni jirrapportaw informazzjoni dwar is-sostenibbiltà skont l-Istandards Ewropej tar-Rapportar dwar is-Sostenibbiltà (ESRS) obbligatorji. F’Lulju 2023, il-Kummissjoni adottat l-ewwel sett ta’ ESRS. Għal riżultati fi żmien qasir għas-simplifikazzjoni u r-razzjonalizzazzjoni tar-rapportar dwar is-sostenibbiltà, il-Kummissjoni jenħtieġ li tadotta att delegat mill-aktar fis possibbli, u mhux aktar tard minn sitt xhur wara d-dħul fis-seħħ ta’ din id-Direttiva, biex tirrevedi l-ewwel sett ta’ ESRS ħalli tirriforma l-istandards b’mod sostanzjali: (i) bit-tneħħija tal-punti ta’ data meqjusa bħala l-anqas importanti għar-rapportar dwar is-sostenibbiltà għal skopijiet ġenerali, (ii) bil-prijoritizzazzjoni tal-indikaturi kwantitattivi minflok tat-testi narrattivi, (iii) bl-għoti ta’ istruzzjonijiet ċari dwar kif jiġi applikat il-prinċipju ta’ materjalità, biex jiġi żgurat li l-impriżi jkunu meħtieġa jirrapportaw biss informazzjoni materjali, u jitnaqqas ir-riskju li l-fornituri ta’ servizzi ta’ aċċertament jħeġġu b’mod involontarju lill-impriżi jirrapportaw informazzjoni li ma tkunx meħtieġa jew li jiddedikaw riżorsi eċċessivi għall-proċess ta’ valutazzjoni tal-materjalità, (iv) billi tittejjeb il-konsistenza ma’ leġiżlazzjoni oħra tal-UE, inkluża l-leġiżlazzjoni dwar is-servizzi finanzjarji, (v) billi tiġi żgurata, kemm jista’ jkun, l-interoperabbiltà mal-istandards globali tar-rapportar dwar is-sostenibbiltà.



Emenda		11

Proposta għal direttiva
Premessa 12b (ġdida)
	

	Test propost mill-Kummissjoni
	Emenda

	
	(12b)	Biex jiġu ċċarati aħjar it-talbiet li jsiru lill-impriżi holding finanzjarji li huma impriżi prinċipali, dawn biss huma eżentati milli jikkonformaw mal-obbligi stabbiliti f’din id-Direttiva. Bl-istess mod, biex jitnaqqas il-piż amministrattiv fuq l-impriżi, għal akkwiżizzjonijiet reċenti ta’ impriżi sussidjarji li għadhom mhumiex qed jirrapportaw, jenħtieġ li l-impriża prinċipali tibbenefika minn perjodu ta’ tranżizzjoni ta’ 24 xahar.



Emenda		12

Proposta għal direttiva
Premessa 13
	

	Test propost mill-Kummissjoni
	Emenda

	(13)	L-Artikolu 29b(1), it-tielet subparagrafu tad-Direttiva 2013/34/UE jagħti s-setgħa lill-Kummissjoni tadotta standards tar-rapportar speċifiċi għas-settur permezz ta’ atti delegati, u l-ewwel sett ta’ tali standards għandu jiġi adottat sat-30 ta’ Ġunju 2026. Sabiex tiġi evitata żieda fl-għadd ta’ punti ta’ data preskritti li l-impriżi jenħtieġ li jirrapportaw, din is-setgħa jenħtieġ li titneħħa.
	(13)	L-Artikolu 29b(1), it-tielet subparagrafu, tad-Direttiva 2013/34/UE jagħti s-setgħa lill-Kummissjoni tadotta standards tar-rapportar speċifiċi għas-settur permezz ta’ atti delegati, u l-ewwel sett ta’ tali standards għandu jiġi adottat sat-30 ta’ Ġunju 2026. Sabiex tiġi evitata żieda fl-għadd ta’ punti ta’ data preskritti li l-impriżi jenħtieġ li jirrapportaw, din is-setgħa jenħtieġ li titneħħa. Minflok, jenħtieġ li l-Kummissjoni toħroġ linji gwida volontarji speċifiċi għas-settur biex tappoġġja lill-impriżi u lill-awdituri fil-valutazzjoni tar-riskji, l-opportunitajiet u l-impatti tagħhom f’setturi speċifiċi, biex tiffaċilita l-applikazzjoni tal-ESRS f’settur partikolari, biex jiġu identifikati l-kwistjonijiet relatati mas-sostenibbiltà li x’aktarx ikunu sinifikanti għal settur speċifiku u biex jitnaqqas il-piż tar-rapportar. Jenħtieġ li dawk il-linji gwida jkunu bbażati fuq il-konsultazzjoni mal-partijiet ikkonċernati rilevanti.



Emendi	225 u 283

Proposta għal direttiva
Premessa 14
	

	Test propost mill-Kummissjoni
	Emenda

	(14)	L-Artikolu 29b(4) tad-Direttiva 2013/34/UE jirrikjedi li l-istandards tar-rapportar dwar is-sostenibbiltà ma jispeċifikawx divulgazzjonijiet li jirrikjedu li l-impriżi jiksbu mingħand impriżi żgħar u ta’ daqs medju fil-katina tal-valur tagħhom kwalunkwe informazzjoni li tmur lil hinn mill-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-impriżi żgħar u ta’ daqs medju b’titoli ammessi għan-negozjar f’suq regolat tal-UE. Meta jitqies li l-impriżi żgħar u ta’ daqs medju b’titoli ammessi għan-negozjar f’suq regolat tal-UE jenħtieġ li jiġu esklużi mir-rapportar dwar is-sostenibbiltà, u sabiex jitnaqqas il-piż tar-rapportar għall-impriżi fil-katina tal-valur li ma humiex meħtieġa jirrapportaw dwar is-sostenibbiltà tagħhom, jenħtieġ li l-istandards tar-rapportar dwar is-sostenibbiltà ma jispeċifikawx divulgazzjonijiet li jirrikjedu li l-impriżi jiksbu mingħand l-impriżi fil-katina tal-valur tagħhom li għandhom medja ta’ 1000 impjegat matul is-sena finanzjarja, kwalunkwe informazzjoni li tmur lil hinn mill-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom.
	(14)	L-Artikolu 29b(4) tad-Direttiva 2013/34/UE jirrikjedi li l-istandards tar-rapportar dwar is-sostenibbiltà ma jispeċifikawx divulgazzjonijiet li jirrikjedu li l-impriżi jiksbu mingħand impriżi żgħar u ta’ daqs medju fil-katina tal-valur tagħhom kwalunkwe informazzjoni li tmur lil hinn mill-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-impriżi żgħar u ta’ daqs medju b’titoli ammessi għan-negozjar f’suq regolat tal-UE. Meta jitqies li l-impriżi żgħar u ta’ daqs medju b’titoli ammessi għan-negozjar f’suq regolat tal-UE jenħtieġ li jiġu esklużi mir-rapportar dwar is-sostenibbiltà, u sabiex jitnaqqas il-piż tar-rapportar għall-impriżi fil-katina tal-valur li ma humiex meħtieġa jirrapportaw dwar is-sostenibbiltà tagħhom, jenħtieġ li l-istandards tar-rapportar dwar is-sostenibbiltà ma jispeċifikawx divulgazzjonijiet li jirrikjedu li l-impriżi jiksbu mingħand l-impriżi fil-katina tal-valur tagħhom li għandhom medja ta’ 1 750 impjegat u fatturat nett sa EUR 450 000 000 matul is-sena finanzjarja, kwalunkwe informazzjoni li tmur lil hinn mill-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-użu volontarju mill-impriżi li ma humiex meħtieġa jirrapportaw dwar is-sostenibbiltà tagħhom.



Emenda		15

Proposta għal direttiva
Premessa 15
	

	Test propost mill-Kummissjoni
	Emenda

	(15)	L-Artikolu 29d tad-Direttiva 2013/34/UE jirrikjedi li l-impriżi soġġetti għar-rekwiżiti tal-Artikolu 19a u 29a ta’ din id-Direttiva jħejju r-rapport ta’ ġestjoni tagħhom, jew ir-rapport ta’ ġestjoni kkonsolidat, fejn applikabbli, fil-format elettroniku għar-rapportar speċifikat fl-Artikolu 3 tar-Regolament Delegat tal-Kummissjoni (UE) 2018/81511 u jimmarkaw ir-rapportar dwar is-sostenibbiltà tagħhom, inkluż id-divulgazzjonijiet previsti fl-Artikolu 8 tar-Regolament (UE) 2020/852 tal-Parlament Ewropew u tal-Kunsill12, f’konformità mal-format elettroniku għar-rapportar speċifikat f’dak ir-Regolament Delegat. Sabiex tiġi pprovduta ċarezza lill-impriżi, jenħtieġ li jiġi speċifikat li sakemm jiġu adottati tali regoli dwar l-immarkar permezz ta’ dak ir-Regolament Delegat, jenħtieġ li għall-immarkar tar-rapportar dwar is-sostenibbiltà, l-impriżi ma jkunux meħtieġa jimmarkaw ir-rapportar dwar is-sostenibbiltà tagħhom.
	(15)	L-Artikolu 29d tad-Direttiva 2013/34/UE jirrikjedi li l-impriżi soġġetti għar-rekwiżiti tal-Artikolu 19a u 29a ta’ din id-Direttiva jħejju r-rapport ta’ ġestjoni tagħhom, jew ir-rapport ta’ ġestjoni kkonsolidat, fejn applikabbli, fil-format elettroniku għar-rapportar speċifikat fl-Artikolu 3 tar-Regolament Delegat tal-Kummissjoni (UE) 2018/81511 u jimmarkaw ir-rapportar dwar is-sostenibbiltà tagħhom, inkluż id-divulgazzjonijiet previsti fl-Artikolu 8 tar-Regolament (UE) 2020/852 tal-Parlament Ewropew u tal-Kunsill12, f’konformità mal-format elettroniku għar-rapportar speċifikat f’dak ir-Regolament Delegat. Sabiex tiġi pprovduta ċarezza lill-impriżi, jenħtieġ li jiġi speċifikat li sakemm tali regoli dwar l-immarkar tar-rapportar dwar is-sostenibbiltà jiġu adottati permezz ta’ dak ir-Regolament Delegat, jenħtieġ li l-impriżi ma jkunux meħtieġa jimmarkaw ir-rapportar dwar is-sostenibbiltà tagħhom.

	__________________
	__________________

	11 Ir-Regolament Delegat tal-Kummissjoni (UE) 2018/815 tas-17 ta’ Diċembru 2018 li jissupplimenta d-Direttiva 2004/109/KE tal-Parlament Ewropew u tal-Kunsill fir-rigward tal-istandards tekniċi regolatorji dwar l-ispeċifikazzjoni tal-format elettroniku uniku għar-rapportar (ĠU L 143, 29.5.2019, p. 1, ELI: http://data.europa.eu/eli/reg_del/2019/815/oj).
	11 Ir-Regolament Delegat tal-Kummissjoni (UE) 2018/815 tas-17 ta’ Diċembru 2018 li jissupplimenta d-Direttiva 2004/109/KE tal-Parlament Ewropew u tal-Kunsill fir-rigward tal-istandards tekniċi regolatorji dwar l-ispeċifikazzjoni tal-format elettroniku uniku għar-rapportar (ĠU L 143, 29.5.2019, p. 1, ELI: http://data.europa.eu/eli/reg_del/2019/815/oj).

	12 Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13, ELI: http://data.europa.eu/eli/reg/2020/852/oj).
	12 Ir-Regolament (UE) 2020/852 tal-Parlament Ewropew u tal-Kunsill tat-18 ta’ Ġunju 2020 dwar l-istabbiliment ta’ qafas biex jiġi ffaċilitat l-investiment sostenibbli, u li jemenda r-Regolament (UE) 2019/2088 (ĠU L 198, 22.6.2020, p. 13, ELI: http://data.europa.eu/eli/reg/2020/852/oj).



Emenda		16

Proposta għal direttiva
Premessa 16
	

	Test propost mill-Kummissjoni
	Emenda

	(16)	L-Artikolu 33(1) tad-Direttiva 2013/34/UE jispeċifika li l-membri tal-korpi amministrattivi, maniġerjali u superviżorji ta’ impriża għandhom ir-responsabbiltà kollettiva li jiżguraw li d-dokumenti li ġejjin jitfasslu u jiġu ppubblikati f’konformità mar-rekwiżiti ta’ dik id-Direttiva. Sabiex tiġi pprovduta flessibbiltà għall-impriżi u jitnaqqas il-piż tar-rapportar tagħhom, jenħtieġ li jiġi speċifikat li r-responsabbiltà kollettiva tal-membri tal-korpi amministrattivi, maniġerjali u superviżorji ta’ impriża għall-konformità mar-rekwiżiti tal-Artikolu 29d ta’ dik id-Direttiva fir-rigward tad-diġitalizzazzjoni tar-rapport ta’ ġestjoni hija limitata għall-pubblikazzjoni tiegħu fil-format elettroniku uniku, inkluż l-immarkar tar-rapportar dwar is-sostenibbiltà fih.
	(16)	L-Artikolu 33(1) tad-Direttiva 2013/34/UE jispeċifika li l-membri tal-korpi amministrattivi, maniġerjali u superviżorji ta’ impriża għandhom ir-responsabbiltà kollettiva li jiżguraw li ċerti dokumenti jitfasslu u jiġu ppubblikati f’konformità mar-rekwiżiti ta’ dik id-Direttiva. Sabiex tiġi pprovduta flessibbiltà għall-impriżi u jitnaqqas il-piż tar-rapportar tagħhom, l-Istati Membri jistgħu jipprevedu li r-responsabbiltà kollettiva tal-membri tal-korpi amministrattivi, maniġerjali u superviżorji ta’ impriża għall-konformità mar-rekwiżiti tal-Artikolu 29d ta’ dik id-Direttiva fir-rigward tad-diġitalizzazzjoni tar-rapport ta’ ġestjoni hija limitata għall-pubblikazzjoni tiegħu fil-format elettroniku uniku, inkluż l-immarkar tar-rapportar dwar is-sostenibbiltà fih.



Emenda		17

Proposta għal direttiva
Premessa 17
	

	Test propost mill-Kummissjoni
	Emenda

	(17)	Skont l-Artikolu 40a(1), ir-raba’ u l-ħames subparagrafi tad-Direttiva 2013/34/UE, sussidjarja fl-Unjoni ta’ impriża ta’ pajjiż terz li tiġġenera fatturat nett ta’ aktar minn EUR 150 miljun fl-Unjoni, jew, fin-nuqqas ta’ tali sussidjarja, fergħa fl-Unjoni li tiġġenera fatturat nett ta’ aktar minn EUR 40 miljun, għandha tippubblika u tagħmel aċċessibbli informazzjoni dwar is-sostenibbiltà fil-livell tal-grupp tal-impriża omm ta’ pajjiż terz. Sabiex jintlaħaq allinjament aktar mill-qrib mal-kriterji użati biex jiġi definit liema impriżi jaqgħu fil-kamp ta’ applikazzjoni tad-Direttiva (UE) 2024/1760, jenħtieġ li l-livell limitu tal-fatturat nett għall-impriża ta’ pajjiż terzi jiżdied minn EUR 150 000 000 għal EUR 450 000 000. Għal raġunijiet ta’ konsistenza u tnaqqis tal-piż, jenħtieġ li jiġi aġġustat id-daqs li impriża sussidjarja u fergħa għandu jkollhom biex jaqgħu fil-kamp ta’ applikazzjoni tal-Artikolu 40a. Id-daqs tal-impriża sussidjarja jenħtieġ li jkun dak ta’ impriża kbira, filwaqt li l-kriterji tal-fatturat nett għall-fergħa jenħtieġ li jiżdiedu minn EUR 40 000 000 għal EUR 50 000 000, biex ikunu allinjati mal-livell limitu tal-fatturat nett għal impriżi kbar.
	(17)	Skont l-Artikolu 40a(1), ir-raba’ u l-ħames subparagrafi tad-Direttiva 2013/34/UE, sussidjarja fl-Unjoni ta’ impriża ta’ pajjiż terz li tiġġenera fatturat nett ta’ aktar minn EUR 150 miljun fl-Unjoni, jew, fin-nuqqas ta’ tali sussidjarja, fergħa fl-Unjoni li tiġġenera fatturat nett ta’ aktar minn EUR 40 miljun, għandha tippubblika u tagħmel aċċessibbli informazzjoni dwar is-sostenibbiltà fil-livell tal-grupp tal-impriża prinċipali ta’ pajjiż terz. Għal raġunijiet ta’ konsistenza u tnaqqis tal-piż, u sabiex jiġu żgurati kundizzjonijiet ekwi, jenħtieġ li jiġi aġġustat id-daqs li impriża sussidjarja u fergħa għandu jkollhom biex jaqgħu fil-kamp ta’ applikazzjoni tal-Artikolu 40a. Id-daqs tal-impriża sussidjarja u tal-fergħa jenħtieġ li jiġi stabbilit għal fatturat nett ta’ aktar minn EUR 450 000 000.



Emendi		226 u 284

Proposta għal direttiva
Premessa 18
	

	Test propost mill-Kummissjoni
	Emenda

	(18)	L-Artikolu 5(2), l-ewwel subparagrafu, tad-Direttiva (UE) 2022/2464 jispeċifika d-dati minn meta l-Istati Membri għandhom japplikaw ir-rekwiżiti ta’ rapportar dwar is-sostenibbiltà stabbiliti fid-Direttiva 2013/34/UE, b’dati differenti skont id-daqs tal-impriża kkonċernata. Meta jitqies li l-kamp ta’ applikazzjoni tar-rekwiżiti individwali ta’ rapportar dwar is-sostenibbiltà jenħtieġ li jitnaqqas biex jinkludi biss impriżi kbar b’medja ta’ aktar minn 1000 impjegat matul is-sena finanzjarja, u li l-kamp ta’ applikazzjoni tar-rekwiżiti konsolidati ta’ rapportar dwar is-sostenibbiltà jenħtieġ li jitnaqqas kif xieraq, jenħtieġ li l-kriterji għad-determinazzjoni tad-dati ta’ applikazzjoni jiġu aġġustati, u jenħtieġ li titneħħa r-referenza għall-impriżi żgħar u ta’ daqs medju b’titoli ammessi għan-negozjar f’suq regolat tal-UE.
	(18)	L-Artikolu 5(2), l-ewwel subparagrafu, tad-Direttiva (UE) 2022/2464 jispeċifika d-dati minn meta l-Istati Membri għandhom japplikaw ir-rekwiżiti ta’ rapportar dwar is-sostenibbiltà stabbiliti fid-Direttiva 2013/34/UE, b’dati differenti skont id-daqs tal-impriża kkonċernata. Meta jitqies li l-kamp ta’ applikazzjoni tar-rekwiżiti individwali ta’ rapportar dwar is-sostenibbiltà jenħtieġ li jitnaqqas biex jinkludi biss impriżi b’medja ta’ aktar minn 1 750 impjegat u fatturat nett ta’ aktar minn EUR 450 000 000 matul is-sena finanzjarja, u li l-kamp ta’ applikazzjoni tar-rekwiżiti konsolidati ta’ rapportar dwar is-sostenibbiltà jenħtieġ li jitnaqqas kif xieraq, jenħtieġ li l-kriterji għad-determinazzjoni tad-dati ta’ applikazzjoni jiġu aġġustati, u jenħtieġ li titneħħa r-referenza għall-impriżi żgħar u ta’ daqs medju b’titoli ammessi għan-negozjar f’suq regolat tal-UE.



Emendi	227 u 285

Proposta għal direttiva
Premessa 19
	

	Test propost mill-Kummissjoni
	Emenda

	(19)	L-Artikolu 5(2), it-tielet subparagrafu, tad-Direttiva (UE) 2022/2464 jispeċifika d-dati minn meta l-Istati Membri għandhom japplikaw ir-rekwiżiti ta’ rapportar dwar is-sostenibbiltà stabbiliti fid-Direttiva 2004/109/KE, b’dati differenti skont id-daqs tal-emittent ikkonċernat. Meta jitqies li l-kamp ta’ applikazzjoni tar-rekwiżiti individwali ta’ rapportar dwar is-sostenibbiltà jenħtieġ li jitnaqqas biex jinkludi biss impriżi kbar b’medja ta’ aktar minn 1000 impjegat matul is-sena finanzjarja, u li l-kamp ta’ applikazzjoni tar-rekwiżiti konsolidati ta’ rapportar dwar is-sostenibbiltà jenħtieġ li jitnaqqas kif xieraq, jenħtieġ li l-kriterji għad-determinazzjoni tad-dati ta’ applikazzjoni jiġu aġġustati, u jenħtieġ li r-referenza għall-impriżi żgħar u ta’ daqs medju titneħħa.
	(19)	L-Artikolu 5(2), it-tielet subparagrafu, tad-Direttiva (UE) 2022/2464 jispeċifika d-dati minn meta l-Istati Membri għandhom japplikaw ir-rekwiżiti ta’ rapportar dwar is-sostenibbiltà stabbiliti fid-Direttiva 2004/109/KE, b’dati differenti skont id-daqs tal-emittent ikkonċernat. Meta jitqies li l-kamp ta’ applikazzjoni tar-rekwiżiti individwali ta’ rapportar dwar is-sostenibbiltà jenħtieġ li jitnaqqas biex jinkludi biss impriżi b’medja ta’ aktar minn 1 750 impjegat u fatturat nett ta’ aktar minn EUR 450 000 000 matul is-sena finanzjarja, u li l-kamp ta’ applikazzjoni tar-rekwiżiti konsolidati ta’ rapportar dwar is-sostenibbiltà jenħtieġ li jitnaqqas kif xieraq, jenħtieġ li l-kriterji għad-determinazzjoni tad-dati ta’ applikazzjoni jiġu aġġustati, u jenħtieġ li r-referenza għall-impriżi żgħar u ta’ daqs medju titneħħa.

	(20)	L-Artikolu 4(1) tad-Direttiva (UE) 2024/1760 jipprojbixxi lill-Istati Membri milli jintroduċu, fil-liġi nazzjonali tagħhom, dispożizzjonijiet fil-qasam kopert mid-Direttiva li jistabbilixxu obbligi ta’ diliġenza dovuta tad-drittijiet tal-bniedem u obbligi ta’ diliġenza dovuta ambjentali li jiddevjaw minn dawk stabbiliti fl-Artikolu 8(1) u (2), fl-Artikolu 10(1) ta’ dik id-Direttiva. Sabiex jiġi żgurat li l-Istati Membri ma jmorrux lil hinn minn dik id-Direttiva u sabiex jiġi evitat il-ħolqien ta’ xenarju regolatorju frammentat li jirriżulta f’inċertezza legali u piż bla bżonn, id-dispożizzjonijiet ta’ armonizzazzjoni sħiħa tad-Direttiva (UE) 2024/1760 jenħtieġ li jiġu estiżi għal dispożizzjonijiet addizzjonali li jirregolaw l-aspetti ewlenin tal-proċess ta’ diliġenza dovuta. Dan jinkludi, b’mod partikolari, id-dmir ta’ identifikazzjoni, id-dmirijiet biex jiġu indirizzati l-impatti negattivi li ġew identifikati jew li kellhom jiġu identifikati, id-dmirijiet ta’ ħidma mal-partijiet ikkonċernati f’ċerti każijiet, u d-dmir li jiġi previst mekkaniżmu tal-ilmenti u tan-notifika. Fl-istess ħin, jenħtieġ li l-Istati Membri jitħallew jintroduċu dispożizzjonijiet aktar stretti jew aktar speċifiċi dwar aspetti oħra, inkluż biex jindirizzaw riskji emerġenti marbuta ma’ prodotti jew servizzi ġodda.
	(20)	L-Artikolu 4(1) tad-Direttiva (UE) 2024/1760 jipprojbixxi lill-Istati Membri milli jintroduċu, fil-liġi nazzjonali tagħhom, dispożizzjonijiet fil-qasam kopert mid-Direttiva li jistabbilixxu obbligi ta’ diliġenza dovuta tad-drittijiet tal-bniedem u obbligi ta’ diliġenza dovuta ambjentali li jiddevjaw minn dawk stabbiliti fl-Artikolu 8(1) u (2), u fl-Artikolu 10(1) ta’ dik id-Direttiva. Sabiex jiġi żgurat li l-Istati Membri ma jmorrux lil hinn minn dik id-Direttiva u sabiex jiġi evitat il-ħolqien ta’ xenarju regolatorju frammentat li jirriżulta f’inċertezza legali u piż bla bżonn, id-dispożizzjonijiet ta’ armonizzazzjoni sħiħa tad-Direttiva (UE) 2024/1760 jenħtieġ li jiġu estiżi għal dispożizzjonijiet addizzjonali li jirregolaw l-aspetti ewlenin tal-proċess ta’ diliġenza dovuta. Dan jinkludi, b’mod partikolari, id-dispożizzjonijiet dwar id-diliġenza dovuta fil-livell tal-grupp, id-dmir ta’ identifikazzjoni, id-dmirijiet biex jiġu indirizzati l-impatti negattivi li ġew identifikati jew li kellhom jiġu identifikati, il-prijoritizzazzjoni, id-dmirijiet ta’ ħidma mal-partijiet ikkonċernati f’ċerti każijiet, u d-dmir li jiġi previst mekkaniżmu tal-ilmenti u tan-notifika. Fl-istess ħin, jenħtieġ li l-Istati Membri jkomplu jitħallew jintroduċu jew iżommu dispożizzjonijiet tal-liġi nazzjonali li jirregolaw impatti negattivi speċifiċi jew setturi speċifiċi ta’ attività, prodotti jew servizzi speċifiċi, sabiex jinkiseb livell differenti ta’ protezzjoni tad-drittijiet tal-bniedem, tal-impjieg u soċjali, tal-ambjent jew tal-klima.

	(21)	L-Artikolu 5 tad-Direttiva (UE) 2024/1760 jobbliga lill-Istati Membri jiżguraw li l-kumpaniji l-kbar li jaqbżu ċertu daqs iwettqu diliġenza dovuta tad-drittijiet tal-bniedem u diliġenza dovuta ambjentali bbażati fuq ir-riskji. Sabiex jitnaqqsu l-piżijiet fuq il-kumpaniji li jkollhom jikkonformaw ma’ dak l-obbligu, jenħtieġ li d-diliġenza dovuta meħtieġa, bħala regola ġenerali, tkun limitata għall-operazzjonijiet tal-kumpanija stess, dawk tas-sussidjarji tagħha u dawk tas-sħab kummerċjali diretti tagħha (“livell 1”). Konsegwentement, fir-rigward tar-relazzjonijiet kummerċjali, jenħtieġ li l-kumpaniji, wara li jkunu mmappjaw il-ktajjen ta’ attivitajiet tagħhom, ikunu meħtieġa jwettqu valutazzjonijiet fil-fond fir-rigward tas-sħab kummerċjali diretti biss. Madankollu, jenħtieġ li l-kumpaniji jħarsu lil hinn mir-relazzjonijiet kummerċjali diretti tagħhom meta jkollhom informazzjoni plawżibbli li tissuġġerixxi impatt negattiv fil-livell ta’ sieħeb kummerċjali indirett. Informazzjoni plawżibbli tfisser informazzjoni ta’ karattru oġġettiv li tippermetti lill-kumpanija tikkonkludi li hemm probabbiltà raġonevoli li l-informazzjoni hija vera. Dan jista’ jkun il-każ meta l-kumpanija kkonċernata tkun irċeviet ilment jew tkun fil-pussess ta’ informazzjoni, pereżempju permezz ta’ rapporti kredibbli tal-media jew tal-NGOs, rapporti ta’ inċidenti reċenti, jew permezz ta’ problemi rikorrenti f’ċerti postijiet dwar attivitajiet dannużi probabbli jew reali fil-livell ta’ sieħeb kummerċjali indirett. Meta l-kumpanija jkollha tali informazzjoni, jenħtieġ li din twettaq valutazzjoni fil-fond. Jenħtieġ li l-kumpaniji jwettqu wkoll valutazzjonijiet fil-fond fir-rigward tal-impatti negattivi li jirriżultaw lil hinn mis-sieħeb kummerċjali dirett tagħhom meta l-istruttura ta’ din ir-relazzjoni kummerċjali ma jkollhiex raġunament ekonomiku u tkun tissuġġerixxi li din tkun intgħażlet sabiex jitneħħa fornitur li altrimenti jkun dirett b’attivitajiet dannużi mill-ambitu tal-kumpanija. Meta l-valutazzjoni fil-fond tikkonferma l-probabbiltà jew l-eżistenza tal-impatt negattiv, jenħtieġ li din imbagħad titqies bħala identifikata. Barra minn hekk, jenħtieġ li l-kumpaniji jfittxu li jiżguraw li l-kodiċi ta’ kondotta tagħhom – li huwa parti mill-politika ta’ diliġenza dovuta tagħhom u li jistabbilixxi l-aspettattivi dwar kif għandhom jiġu protetti id-drittijiet tal-bniedem, inkluż tax-xogħol, u l-ambjent fl-operazzjonijiet kummerċjali – jiġi segwit tul il-katina kollha tal-attivitajiet f’konformità ma’ kaskata kuntrattwali u appoġġ għall-SMEs.
	(21)	L-Artikolu 5 tad-Direttiva (UE) 2024/1760 jobbliga lill-Istati Membri jiżguraw li l-kumpaniji l-kbar li jaqbżu ċertu daqs iwettqu diliġenza dovuta tad-drittijiet tal-bniedem u diliġenza dovuta ambjentali bbażati fuq ir-riskji. Sabiex tiġi żgurata l-effettività, jitnaqqsu l-piżijiet fuq il-kumpaniji li jkollhom jikkonformaw ma’ dak l-obbligu, u jiġi żgurat li r-riżorsi tagħhom jintużaw għall-iskop intiż, id-diliġenza dovuta meħtieġa u l-miżuri li jittieħdu jenħtieġ li jqisu l-fatturi ta’ riskju rilevanti, inklużi l-fatturi fil-livell tal-kumpanija, bħal jekk is-sieħeb kummerċjali mhuwiex kumpanija koperta minn din id-direttiva, il-fatturi ta’ riskju tal-operazzjonijiet kummerċjali, il-fatturi ta’ riskju ġeografiċi u kuntestwali, bħal-livell ta’ infurzar tal-liġi fir-rigward tat-tipi ta’ impatti negattivi; il-fatturi ta’ riskju tal-prodotti u tas-servizzi, u l-fatturi ta’ riskju settorjali. Jenħtieġ li l-kumpaniji jwettqu l-identifikazzjoni bikrija biex jidentifikaw l-oqsma ġenerali fejn l-impatti negattivi x’aktarx li jseħħu u li jkunu l-aktar severi. Abbażi tar-riżultati tal-identifikazzjoni bikrija, jenħtieġ li l-kumpaniji li, abbażi ta’ informazzjoni rilevanti u verifikabbli, ikollhom raġuni biex jemmnu li nħolqu jew jistgħu jinħolqu impatti negattivi, iwettqu valutazzjonijiet ulterjuri biss f’dawk l-oqsma fejn ġie identifikat li l-impatti negattivi huma l-aktar probabbli li jseħħu u li jkunu l-aktar severi.

	(22)	Sabiex jiġi limitat l-effett ta’ infiltrazzjoni fuq l-impriżi żgħar u ta’ daqs medju u l-kumpaniji żgħar b’kapitalizzazzjoni medja fir-rigward tal-immappjar tal-katina tal-valur biex jiġu identifikati l-impatti negattivi, jenħtieġ li l-kumpaniji l-kbar jillimitaw it-talbiet għall-informazzjoni speċifikata fl-istandards għall-użu volontarju msemmija fl-Artikolu 29a tad-Direttiva 2013/34/UE, sakemm ma jkunux jeħtieġu informazzjoni addizzjonali biex iwettqu l-immappjar u ma jkunux jistgħu jiksbu dik l-informazzjoni b’xi mod raġonevoli ieħor.
	(22)	Sabiex jiġi limitat l-effett ta’ infiltrazzjoni fuq kumpaniji oħra, inklużi l-impriżi żgħar u ta’ daqs medju u l-kumpaniji żgħar b’kapitalizzazzjoni medja fir-rigward tal-identifikazzjoni bikrija tal-katina ta’ attivitajiet biex jiġu identifikati l-impatti negattivi, jenħtieġ li l-kumpaniji fil-kamp ta’ applikazzjoni ma jfittxux li jiksbu informazzjoni mis-sħab kummerċjali tagħhom iżda jiddependu biss fuq informazzjoni li diġà tkun raġonevolment disponibbli, bħal informazzjoni magħrufa pubblikament, informazzjoni minn tfittxijiet u informazzjoni miksuba permezz ta’ kooperazzjoni preċedenti. L-informazzjoni u l-komunikazzjoni fil-livell tal-entità mas-sħab kummerċjali mhumiex rilevanti f’dan l-istadju. Jenħtieġ li jkun possibbli biss li tali informazzjoni titfittex għal valutazzjonijiet ulterjuri f’ċerti kundizzjonijiet. F’tali każ, jenħtieġ li jkun possibbli biss li tintalab informazzjoni minn sħab kummerċjali meta, wara approċċ ibbażat fuq ir-riskji, tali informazzjoni tkun meħtieġa fid-dawl ta’ indikazzjonijiet ta’ impatti negattivi probabbli minn sħab kummerċjali b’anqas minn 5 000 impjegat meta tali informazzjoni addizzjonali ma tkunx tista’ tinkiseb b’mod raġonevoli b’mezzi oħra, prinċipalment minn sorsi eżistenti jew sekondarji. Fi kwalunkwe każ, kwalunkwe talba jenħtieġ li tkun immirata, raġonevoli u proporzjonata. Sabiex tiġi ffaċilitata l-konformità għall-kumpaniji u għas-sħab kummerċjali rilevanti, jenħtieġ li jkun possibbli li l-informazzjoni meħtieġa tinkiseb jew b’mod individwali jew b’mod kollaborattiv.

	(22a)	Filwaqt li jirrispettaw l-objettiv li jipprijoritizzaw l-aktar impatti negattivi u probabbli, jenħtieġ li l-kumpaniji jingħataw flessibbiltà sinifikanti biex jiddeċiedu liema riskji jindirizzaw l-ewwel abbażi tas-severità u l-probabbiltà ta’ impatt negattiv. Tali deċiżjoni jenħtieġ li tkun ibbażata fuq id-daqs, l-ambitu jew l-irrimedjabbiltà tal-impatt negattiv, filwaqt li titqies is-severità tal-impatt. Ladarba jiġu indirizzati l-impatti negattivi l-aktar severi u probabbli f’ħin raġonevoli, jenħtieġ li l-kumpaniji jindirizzaw l-impatti negattivi anqas severi u anqas probabbli. Madankollu, jenħtieġ li l-kumpaniji ma jiġux penalizzati għal xi ħsara li tirriżulta minn impatti negattivi anqas sinifikanti li kienu għadhom ma ġewx indirizzati skont il-prijoritizzazzjoni bi qbil ma’ dawn il-prinċipji.

	(23)	Il-kumpaniji jistgħu jsibu ruħhom f’sitwazzjonijiet fejn il-produzzjoni tagħhom tkun tiddependi ħafna fuq inputs minn fornitur speċifiku wieħed jew aktar. Fl-istess ħin, meta l-operazzjonijiet kummerċjali ta’ tali fornitur ikunu marbuta ma’ impatti negattivi severi, inkluż it-tħaddim tat-tfal jew ħsara ambjentali sinifikanti, u l-kumpanija tkun eżawriet mingħajr suċċess il-miżuri kollha ta’ diliġenza dovuta sabiex tindirizza dawk l-impatti, jenħtieġ li l-kumpanija, bħala l-aħħar istanza, tissospendi r-relazzjoni kummerċjali filwaqt li tkompli taħdem mal-fornitur lejn soluzzjoni, fejn possibbli bl-użu ta’ kwalunkwe ingranaġġ miżjud li jirriżulta mis-sospensjoni.
	(23)	Il-kumpaniji jistgħu jsibu ruħhom f’sitwazzjonijiet fejn il-produzzjoni tagħhom tkun tiddependi ħafna fuq inputs minn fornitur speċifiku wieħed jew aktar. Fl-istess ħin, meta l-operazzjonijiet kummerċjali ta’ tali fornitur ikunu marbuta ma’ impatti negattivi severi, inkluż it-tħaddim tat-tfal jew ħsara ambjentali sinifikanti, u l-kumpanija tkun eżawriet mingħajr suċċess il-miżuri kollha ta’ diliġenza dovuta sabiex tindirizza dawk l-impatti, jenħtieġ li l-kumpanija, bħala l-aħħar rimedju, tissospendi b’mod temporanju r-relazzjoni kummerċjali filwaqt li tkompli taħdem mal-fornitur lejn soluzzjoni, fejn possibbli bl-użu ta’ kwalunkwe ingranaġġ miżjud li jirriżulta mis-sospensjoni. Jenħtieġ li l-kumpanija tivvaluta, f’konsultazzjoni mal-partijiet ikkonċernati rilevanti, jekk tali sospensjoni twassalx għal preġudizzju sostanzjali għall-kumpanija, inkluż meta s-sħab kummerċjali kruċjali jipprovdu materja prima, prodotti jew servizzi li huma essenzjali għan-negozju tal-kumpanija li għalihom ma teżisti l-ebda alternattiva disponibbli. Jenħtieġ li preġudizzju sostanzjali jiġi interpretat bħala effett negattiv u sinifikanti fuq is-sitwazzjoni legali, finanzjarja jew ekonomika tal-kumpanija jew fuq il-kapaċità tal-produzzjoni tagħha, inkluż fuq perjodu ta’ żmien twil, bħal effett li jwassal għall-probabbiltà ta’ insolvenza. Sabiex ma jiddgħajfux l-għanijiet ta’ din id-direttiva, id-deċiżjoni li ma tiġix sospiża r-relazzjoni kummerċjali jenħtieġ li tkun soġġetta għal kundizzjonijiet, inkluż ir-rapportar lill-awtorità superviżorja kompetenti dwar ir-raġunijiet debitament ġustifikati għal tali deċiżjoni. Jenħtieġ li l-kumpaniji jivvalutaw ukoll jekk l-impatti negattivi tas-sospensjoni jistgħux ikunu raġonevolment mistennija li jkunu manifestament aktar severi mill-impatt negattiv li ma setax jiġi prevenut jew mitigat b’mod adegwat. Jekk dak ikun il-każ, jenħtieġ li l-kumpanija ma tkunx meħtieġa tissospendi r-relazzjoni kummerċjali u jenħtieġ li tkun f’pożizzjoni li tirrapporta lura lill-awtorità superviżorja kompetenti dwar ir-raġunijiet debitament ġustifikati għal tali deċiżjoni.

	(25)	Sabiex jitnaqqsu l-piżijiet amministrattivi fuq il-kumpaniji, l-iskadenza tal-Kummissjoni għall-adozzjoni ta’ linji gwida ġenerali dwar id-diliġenza dovuta jenħtieġ li titmexxa ’l quddiem għas-26 ta’ Lulju 2026. B’mod parallel, l-iskadenza tal-applikazzjoni għad-Direttiva (UE) 2024/1760 għall-ewwel grupp ta’ kumpaniji jenħtieġ li tiġi differita għas-26 ta’ Lulju 2028 f’konformità mad-Direttiva (UE) XXX/XXX13. Jenħtieġ li dak l-intervall ta’ sentejn jipprovdi lill-kumpaniji bi żmien biżżejjed biex iqisu l-gwida prattika u l-aħjar prattiki inklużi fil-linji gwida tal-Kummissjoni meta jimplimentaw il-miżuri ta’ diliġenza dovuta.
	(Ma taffettwax il-verżjoni Maltija.)	     

	__________________
	 

	13 Id-Direttiva (UE) 2025/XX ta’ ……….

	(26)	Sabiex jiġi żgurat allinjament aħjar tad-Direttiva (UE) 2024/1760 mar-reġim tar-rapportar dwar is-sostenibbiltà stabbilit fid-Direttiva (UE) 2022/2464, ir-rekwiżit li jiġi implimentat il-pjan ta’ tranżizzjoni għall-mitigazzjoni tat-tibdil fil-klima jenħtieġ li jiġi sostitwit bi kjarifika li l-obbligu tal-kumpaniji li jadottaw pjan ta’ tranżizzjoni jinkludi d-deskrizzjoni tal-azzjonijiet ta’ implimentazzjoni, ippjanati u meħuda. L-obbligu li jiġi adottat il-pjan u d-disinn inizjali u aġġornat tiegħu jibqa’ soġġett għal superviżjoni amministrattiva.
	(26)	Id-dispożizzjonijiet tad-Direttiva (UE) 2024/1760 dwar il-pjan ta’ tranżizzjoni għat-tibdil fil-klima tqiesu sproporzjonati, b’mod partikolari minħabba l-piż amministrattiv fuq il-kumpaniji u l-awtoritajiet kompetenti, u jistgħu jwasslu għal inċertezza legali. Jeħtieġ li dawk id-dispożizzjonijiet jitħassru sabiex jiġu ssimplifikati l-obbligi u tiġi appoġġjata implimentazzjoni aktar immirata u effiċjenti ta’ dik id-Direttiva.

	(27)	L-Artikolu 27(1) tad-Direttiva (UE) 2024/1760 jirrikjedi li l-Istati Membri jistabbilixxu penali li għandhom ikunu “effettivi, proporzjonati u dissważivi”. L-Artikolu 27(2) ta’ dik id-Direttiva jirrikjedi li l-Istati Membri, meta jiddeċiedu jekk jimponux penali u, jekk iva, meta jiddeterminaw in-natura u l-livell xieraq tagħhom, jieħdu kont debitu ta’ serje ta’ fatturi li jiddeterminaw il-gravità tal-ksur u ċ-ċirkostanzi attenwanti jew aggravanti. L-Artikolu 27(4) ta’ dik id-Direttiva jirrikjedi li l-Istati Membri jibbażaw kwalunkwe penali pekunarja imposta fuq il-fatturat nett dinji tal-kumpanija kkonċernata. Madankollu, minħabba l-fatt li l-Istati Membri diġà għandhom jieħdu inkunsiderazzjoni s-sensiela ta’ fatturi stabbiliti fl-Artikolu 27(2) ta’ dik id-Direttiva, il-ħtieġa li s-sanzjonijiet pekunjarji jiġu bbażati fuq il-fatturat nett dinji tal-kumpannija kkonċernata hija superfluwa. Madankollu, sabiex jiġu żgurati kundizzjonijiet ekwi madwar l-Unjoni, jenħtieġ li l-Istati Membri jiġu pprojbiti milli jintroduċu fil-liġi nazzjonali tagħhom saqaf jew limitu għal kwalunkwe penali pekunarja imposta fuq kumpaniji taħt il-ġuriżdizzjoni tagħhom li tipprevjeni lill-awtoritajiet superviżorji milli jimponu penali f’konformità mal-fatturi stabbiliti fl-Artikolu 27(2). Barra minn hekk, biex jiġu armonizzati l-prattiki ta’ infurzar madwar l-Unjoni, jenħtieġ li l-Kummissjoni, f’kollaborazzjoni mal-Istati Membri, tiżviluppa linji gwida biex tassisti lill-awtoritajiet superviżorji fid-determinazzjoni tal-livell ta’ penali.
	(27)	L-Artikolu 27(1) tad-Direttiva (UE) 2024/1760 jirrikjedi li l-Istati Membri jistabbilixxu penali li għandhom ikunu “effettivi, proporzjonati u dissważivi”. L-Artikolu 27(2) ta’ dik id-Direttiva jirrikjedi li l-Istati Membri, meta jiddeċiedu jekk jimponux penali u, jekk iva, meta jiddeterminaw in-natura u l-livell xieraq tagħhom, jieħdu kont debitu ta’ serje ta’ fatturi li jiddeterminaw il-gravità tal-ksur u ċ-ċirkostanzi attenwanti jew aggravanti. L-Artikolu 27(4) ta’ dik id-Direttiva jirrikjedi li l-Istati Membri jibbażaw kwalunkwe penali pekunarja imposta fuq il-fatturat nett dinji tal-kumpanija kkonċernata. Sabiex jiġu żgurati penali proporzjonati, jenħtieġ li l-Istati Membri jiggarantixxu li l-limitu massimu għall-penali pekunarji jiġi stabbilit għal 5 % tal-fatturat nett dinji tal-kumpanija jew, għal kumpaniji li jaqgħu taħt l-Artikolu 2(2)(b), tal-fatturat dinji konsolidat tal-impriża prinċipali apikali, fis-sena finanzjarja ta’ qabel dik tad-deċiżjoni li tiġi imposta l-multa. Barra minn hekk, biex jiġu armonizzati l-prattiki ta’ infurzar madwar l-Unjoni, jenħtieġ li l-Kummissjoni, f’kollaborazzjoni mal-Istati Membri, tiżviluppa linji gwida biex tassisti lill-awtoritajiet superviżorji fid-determinazzjoni tal-livell xieraq ta’ penali.



Emenda		29

Proposta għal direttiva
Premessa 29a (ġdida)
	

	Test propost mill-Kummissjoni
	Emenda

	
	(29a)	Sabiex tiġi ffaċilitata l-konformità tal-kumpaniji mal-obbligi ta’ rapportar u ta’ diliġenza dovuta skont id-dritt tal-Unjoni, u biex jittejbu l-aċċessibbiltà u l-faċilità ta’ użu tal-informazzjoni dwar is-sostenibbiltà, jenħtieġ li l-Kummissjoni tistabbilixxi portal diġitali ddedikat għar-rapportar . Dak il-portal jenħtieġ li jservi bħala punt uniku ta’ servizz, li jipprovdi lill-kumpaniji, mingħajr ħlas, aċċess imfassal apposta għall-mudelli, il-linja gwida, ir-rekwiżiti ta’ rapportar, inklużi l-għodda volontarji, u informazzjoni dwar l-opportunitajiet ta’ finanzjament u offerti. Biex jiġi żgurat il-funzjonament effettiv tal-portal, jenħtieġ li l-Kummissjoni tippromwovi l-interoperabbiltà tal-pjattaformi tad-data eżistenti, li jippermettu t-trażmissjoni, l-iskambju u l-analiżi bla xkiel tad-data, kif ukoll il-komplementarjetà mal-punt ta’ Aċċess Uniku Ewropew. Barra minn hekk, u fid-dawl tal-iżviluppi teknoloġiċi rapidi, jenħtieġ li l-Kummissjoni jenħtieġ li tivvaluta l-potenzjal tas-soluzzjonijiet teknoloġiċi, inkluż l-użu ta’ intelliġenza artifiċjali affidabbli f’konformità mar-Regolament (UE) 2024/1689 tal-Parlament Ewropew u tal-Kunsill1 biex tappoġġa d-diġitalizzazzjoni tar-rapportar u ttejjeb il-kwalità u l-aċċessibbiltà tad-data relatata mas-sostenibbiltà.

	
	__________________

	
	1 Ir-Regolament (UE) 2024/1689 tal-Parlament Ewropew u tal-Kunsill tat-13 ta’ Ġunju 2024 li jistabbilixxi regoli armonizzati dwar l-intelliġenza artifiċjali u li jemenda r-Regolamenti (KE) Nru 300/2008, (UE) Nru 167/2013, (UE) Nru 168/2013, (UE) 2018/858, (UE) 2018/1139 u (UE) 2019/2144 u d-Direttivi 2014/90/UE, (UE) 2016/797 u (UE) 2020/1828 (l-Att dwar l-Intelliġenza Artifiċjali) (ĠU L, 2024/1689, 12.7.2024).

Proposta għal direttiva
Artikolu 1 – paragrafu 1 – punt 1
Direttiva 2006/43/KE
Artikolu 26a – paragrafu 3 – subparagrafu 1
	

	Test propost mill-Kummissjoni
	Emenda

	Il-Kummissjoni għandha tingħata s-setgħa li tadotta atti delegati f’konformità mal-Artikolu 48a sabiex tissupplimenta din id-Direttiva, sabiex tipprovdi għall-istandards ta’ aċċertament limitat li jistabbilixxu l-proċeduri li l-awditur(i) u d-ditta/i tal-awditjar għandhom iwettqu sabiex jaslu għall-konklużjonijiet tagħhom fuq l-aċċertament tar-rapportar dwar is-sostenibbiltà, inklużi l-ippjanar tal-impenji, il-kunsiderazzjoni tar-riskji u r-rispons għar-riskji u t-tip ta’ konklużjonijiet li għandhom jiġu inklużi fir-rapport ta’ aċċertament tar-rapportar dwar is-sostenibbiltà, jew, fejn rilevanti, fir-rapport tal-awditjar.
	Il-Kummissjoni għandha, sa mhux aktar tard mill-1 ta’ Ottubru 2026, tadotta atti delegati f’konformità mal-Artikolu 48a sabiex tissupplimenta din id-Direttiva, sabiex tipprovdi għall-istandards ta’ aċċertament limitat li jistabbilixxu l-proċeduri li l-awditur(i) u d-ditta/i tal-awditjar għandhom iwettqu sabiex jaslu għall-konklużjonijiet tagħhom fuq l-aċċertament tar-rapportar dwar is-sostenibbiltà, inklużi l-ippjanar tal-impenji, il-kunsiderazzjoni tar-riskji u r-rispons għar-riskji u t-tip ta’ konklużjonijiet li għandhom jiġu inklużi fir-rapport ta’ aċċertament tar-rapportar dwar is-sostenibbiltà, jew, fejn rilevanti, fir-rapport tal-awditjar.

Proposta għal direttiva
Artikolu 1 – paragrafu 1 – punt 1
Direttiva 2006/43/KE
Artikolu 26a – paragrafu 3 – subparagrafu 2 – parti introduttorja
	

	Test propost mill-Kummissjoni
	Emenda

	Il-Kummissjoni tista’ tadotta l-istandards ta’ aċċertament imsemmija fl-ewwel subparagrafu biss meta dawk l-istandards:
	Il-Kummissjoni għandha tadotta l-istandards ta’ aċċertament imsemmija fl-ewwel subparagrafu wara li tkun kisbet opinjoni mill-EFRAG filwaqt li tiżgura li l-istandards:



Emendi	230 u 289

Proposta għal direttiva
Artikolu 2 – paragrafu 1 – punt 1 – punt a
Direttiva 2013/34/UE
Artikolu 1 – paragrafu 3– subparagrafu 1 – parti introduttorja
	

	Test propost mill-Kummissjoni
	Emenda

	“Il-miżuri ta’ koordinazzjoni stabbiliti mill-Artikoli 19a, 19b, l-Artikoli 29a, 29aa, 29d, l-Artikoli 30 u 33, l-Artikolu 34(1), it-tieni subparagrafu, il-punt (aa), l-Artikolu 34(2) u (3) u l-Artikolu 51 ta’ din id-Direttiva għandhom japplikaw ukoll għal-liġijiet, għar-regolamenti u għad-dispożizzjonijiet amministrattivi tal-Istati Membri relatati mal-impriżi li ġejjin irrispettivament mill-forma legali tagħhom, dment li dawk l-impriżi jkunu impriżi kbar, li fid-dati tal-karta tal-bilanċ tagħhom, jaqbżu l-għadd medju ta’ 1000 impjegat matul is-sena finanzjarja:”;
	“Il-miżuri ta’ koordinazzjoni stabbiliti mill-Artikoli 19a, 19b, l-Artikoli 29a, 29aa, 29d, 30 u 33, l-Artikolu 34(1), it-tieni subparagrafu, il-punt (aa), l-Artikolu 34(2) u (3) u l-Artikolu 51 ta’ din id-Direttiva għandhom japplikaw ukoll għal-liġijiet, għar-regolamenti u għad-dispożizzjonijiet amministrattivi tal-Istati Membri relatati mal-impriżi li ġejjin irrispettivament mill-forma legali tagħhom, dment li dawk l-impriżi jaqbżu, fid-dati tal-karta tal-bilanċ tagħhom, l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja:”;



Emendi	231 u 290

Proposta għal direttiva
Artikolu 2 – paragrafu 1 – punt 1a (ġdid)
Direttiva 2013/34/UE
Artikolu 19 – paragrafu 1 – subparagrafu 4
	

	Test propost mill-Kummissjoni
	Emenda

	
	(1a)	fl-Artikolu 19(1), ir-raba’ subparagrafu huwa sostitwit b’dan li ġej:

	
	“L-impriżi li, fid-dati tal-karta tal-bilanċ tagħhom, jaqbżu l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, għandhom jirrapportaw informazzjoni dwar ir-riżorsi intanġibbli ewlenin u jispjegaw kif il-mudell tan-negozju tal-impriża jiddependi fundamentalment fuq tali riżorsi u kif tali riżorsi huma sors ta’ ħolqien tal-valur għall-impriża.” ;



Emendi	232 u 291

Proposta għal direttiva
Artikolu 2 – paragrafu 1 – punt 2 – punt a
Direttiva 2013/34/UE
Artikolu 19a – paragrafu 1 – subparagrafu 1
	

	Test propost mill-Kummissjoni
	Emenda

	Impriżi kbar li, fid-dati tal-karta tal-bilanċ tagħhom, jaqbżu l-għadd medju ta’ 1000 impjegat matul is-sena finanzjarja għandhom jinkludu fir-rapport ta’ ġestjoni tagħhom l-informazzjoni neċessarja sabiex jiġu mifhumin l-impatti tal-impriża fuq kwistjonijiet relatati mas-sostenibbiltà, u l-informazzjoni neċessarja sabiex jiġi mifhum kif kwistjonijiet relatati mas-sostenibbiltà jaffettwaw l-iżvilupp, il-prestazzjoni u l-pożizzjoni tal-impriża.”;
	Impriżi li, fid-dati tal-karta tal-bilanċ tagħhom, jaqbżu l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja għandhom jinkludu fir-rapport ta’ ġestjoni tagħhom l-informazzjoni neċessarja sabiex jiġu mifhumin l-impatti tal-impriża fuq kwistjonijiet relatati mas-sostenibbiltà, u l-informazzjoni neċessarja sabiex jiġi mifhum kif kwistjonijiet relatati mas-sostenibbiltà jaffettwaw l-iżvilupp, il-prestazzjoni u l-pożizzjoni tal-impriża.

Proposta għal direttiva
Artikolu 2 – paragrafu 1 – punt 2 – punt aa (ġdid)
Direttiva 2013/34/UE
Artikolu 19a – paragrafu 1 – subparagrafu 2a (ġdid)
	

	Test propost mill-Kummissjoni
	Emenda

	
	(aa)	fil-paragrafu 1, jiżdied is-subparagrafu li ġej:

	
	“Impriżi li jkunu impriżi holding finanzjarji kif definiti fl-Artikolu 2(15), għandhom ikunu eżentati milli jwettqu l-obbligi fl-ambitu ta’ din id-Direttiva.”;



Emendi	233 u 292

Proposta għal direttiva
Artikolu 2 – paragrafu 1 – punt 2 – punt b – punt i
Direttiva 2013/34/UE
Artikolu 19a – paragrafu 3 – subparagrafu 1
	

	Test propost mill-Kummissjoni
	Emenda

	“Fejn applikabbli, l-informazzjoni msemmija fil-paragrafi 1 u 2 għandha tinkludi informazzjoni dwar l-operazzjonijiet proprji tal-impriża u dwar il-katina tal-valur tagħha, inklużi l-prodotti u s-servizzi tagħha, ir-relazzjonijiet kummerċjali tagħha u l-katina tal-provvista tagħha. L-Istati Membri għandhom jiżguraw li, għar-rapportar tal-informazzjoni dwar is-sostenibbiltà kif meħtieġ minn din id-Direttiva, l-impriżi ma għandhomx ifittxu li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 000 impjegat matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat. L-impriżi li jirrapportaw dwar l-informazzjoni meħtieġa rigward il-katina tal-valur mingħajr rapportar mingħand l-impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1000 impjega matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat, għandhom jitqiesu li kkonformaw mal-obbligu li jirrapportaw l-informazzjoni dwar il-katina tal-valur stabbilit f’dan il-paragrafu.”;
	“Fejn applikabbli, l-informazzjoni msemmija fil-paragrafi 1 u 2 għandha tinkludi informazzjoni dwar l-operazzjonijiet proprji tal-impriża u dwar il-katina tal-valur tagħha, inklużi l-prodotti u s-servizzi tagħha, ir-relazzjonijiet kummerċjali tagħha u l-katina tal-provvista tagħha. L-Istati Membri għandhom jiżguraw li, għar-rapportar tal-informazzjoni dwar is-sostenibbiltà kif meħtieġ minn din id-Direttiva, l-impriżi ma għandhomx ifittxu li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat. L-impriżi li jirrapportaw dwar l-informazzjoni meħtieġa rigward il-katina tal-valur mingħajr rapportar mingħand l-impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat, għandhom jitqiesu li kkonformaw mal-obbligu li jirrapportaw l-informazzjoni dwar il-katina tal-valur stabbilit f’dan il-paragrafu.”;



Emendi		37 u 256

Proposta għal direttiva
Artikolu 2 – paragrafu 1 – punt 2 – punt b – punt ia (ġdid)
Direttiva 2013/34/UE
Artikolu 19a – paragrafu 3 – subparagrafu 2
	

	Test fis-seħħ
	Emenda

	
	(ia)	it-tieni subparagrafu huwa sostitwit b’dan li ġej:

	Għall-ewwel tliet snin tal-applikazzjoni tal-miżuri li jridu jiġu adottati mill-Istati Membri f’konformità mal-Artikolu 5(2) tad-Direttiva (UE) 2022/2464 tal-Parlament Ewropew u tal-Kunsill(13), u fil-każ li ma tkunx disponibbli l-informazzjoni kollha meħtieġa rigward il-katina tal-valur tagħha, l-impriża għandha tispjega l-isforzi li tkun għamlet biex tikseb l-informazzjoni meħtieġa dwar il-katina tal-valur tagħha, ir-raġunijiet għala ma tkunx setgħet tinkiseb l-informazzjoni kollha meħtieġa, u l-pjanijiet tagħha biex tikseb l-informazzjoni meħtieġa fil-futur.
	“Fil-każ li ma tkunx disponibbli l-informazzjoni kollha meħtieġa rigward il-katina tal-valur tagħha, l-impriża għandha tispjega l-isforzi li tkun għamlet biex tikseb l-informazzjoni meħtieġa dwar il-katina tal-valur tagħha, ir-raġunijiet għala ma tkunx setgħet tinkiseb l-informazzjoni kollha meħtieġa, u l-pjanijiet tagħha biex tikseb l-informazzjoni meħtieġa fil-futur.”;

	(13) Id-Direttiva (UE) 2022/2464 tal-Parlament Ewropew u tal-Kunsill tal-14 ta’ Diċembru 2022 li temenda r-Regolament (UE) Nru 537/2014, id-Direttiva 2004/109/KE, id-Direttiva 2006/43/KE u d-Direttiva 2013/34/UE, fir-rigward tar-rapportar korporattiv dwar is-sostenibbiltà (ĠU L 322, 16.12.2022, p. 15, ELI: http://data.europa.eu/eli/dir/2022/2464/oj).

Proposta għal direttiva
Artikolu 2 – paragrafu 1 – punt 2 – punt b – punt ii
Direttiva 2013/34/UE
Artikolu 19a – paragrafu 3 – subparagrafu 4a
	

	Test propost mill-Kummissjoni
	Emenda

	“L-ewwel subparagrafu huwa mingħajr preġudizzju għar-rekwiżiti tal-Unjoni dwar l-impriżi biex iwettqu proċess ta’ diliġenza dovuta.”;
	“L-ewwel subparagrafu huwa mingħajr preġudizzju għat-talbiet għall-informazzjoni li jsiru għal finijiet għajr għar-rapportar ta’ informazzjoni dwar is-sostenibbiltà kif meħtieġ minn din id-Direttiva, inklużi r-rekwiżiti tal-Unjoni dwar l-impriżi biex iwettqu proċess ta’ diliġenza dovuta.”;



Emenda		39

Proposta għal direttiva
Artikolu 2 – paragrafu 1 – punt 2 – punt ba (ġdid)
Direttiva 2013/34/UE
Artikolu 19a – paragrafu 4a (ġdid)
	

	Test propost mill-Kummissjoni
	Emenda

	
	(ba)	jiddaħħal il-paragrafu li ġej:

	
	“4a.	L-obbligi ta’ rapportar stabbiliti f’dan l-Artikolu huma mingħajr preġudizzju għad-Direttiva (UE) 2016/943 tal-Parlament Ewropew u tal-Kunsill. Għalhekk, l-impriżi ma għandhomx ikunu meħtieġa jiddivulgaw informazzjoni dwar il-kapital intellettwali, il-proprjetà intellettwali jew l-għarfien espert, informazzjoni kummerċjali jew informazzjoni teknoloġika li tikkostitwixxi sigrieti kummerċjali kif definit fl-Artikolu 2, il-punt (1), tad-Direttiva (UE) 2016/943.”;



Emenda		40

Proposta għal direttiva
Artikolu 2 – paragrafu 1 – punt 2 – punt ca (ġdid)
Direttiva 2013/34/UE
Artikolu 19a – paragrafu 10
	

	Test fis-seħħ
	Emenda

	
	(ca)	il-paragrafu 10 huwa sostitwit b’dan li ġej:

	“10.	L-eżenzjoni stabbilita fil-paragrafu 9 għandha tapplika wkoll għall-entitajiet ta’ interess pubbliku soġġetti għar-rekwiżiti ta’ dan l-Artikolu, bl-eċċezzjoni ta’ impriżi kbar li huma entitajiet ta’ interess pubbliku definiti fil-punt (a) tal-punt (1) tal-Artikolu 2 ta’ din id-Direttiva.’;
	“10.	L-eżenzjoni stabbilita fil-paragrafu 9 għandha tapplika wkoll għall-entitajiet ta’ interess pubbliku soġġetti għar-rekwiżiti ta’ dan l-Artikolu.”;



Emendi	134 u 41

Proposta għal direttiva
Artikolu 2 – paragrafu 1 – punt 3
Direttiva 2013/34/UE
Artikolu 19b
	

	Test propost mill-Kummissjoni
	Emenda

	(3) jiddaħħal l-Artikolu 19b li ġej:
	imħassar

	[...]
	



Emendi	234 u 293

Proposta għal direttiva
Artikolu 2 – paragrafu 1 – punt 4 – punt a
Direttiva 2013/34/UE
Artikolu 29a – paragrafu 1 – subparagrafu 1
	

	Test propost mill-Kummissjoni
	Emenda

	“L-impriżi omm ta’ grupp kbir li, fid-dati tal-karta tal-bilanċ tiegħu, jaqbeż l-għadd medju ta’ 1000 impjegat, fuq bażi konsolidata, matul is-sena finanzjarja, għandhom jinkludu fir-rapport ta’ ġestjoni kkonsolidat l-informazzjoni meħtieġa sabiex jiġu mifhumin l-impatti tal-grupp fuq kwistjonijiet relatati mas-sostenibbiltà, u l-informazzjoni neċessarja sabiex jiġi mifhum kif kwistjonijiet relatati mas-sostenibbiltà jaffettwaw l-iżvilupp, il-prestazzjoni u l-pożizzjoni tal-grupp.”;
	“L-impriżi omm ta’ grupp li, fid-dati tal-karta tal-bilanċ tiegħu, jaqbeż l-għadd medju ta’ 1750 impjegat u fatturat nett ta’ EUR 450 000 000, fuq bażi konsolidata, matul is-sena finanzjarja, għandhom jinkludu fir-rapport ta’ ġestjoni kkonsolidat l-informazzjoni meħtieġa sabiex jiġu mifhumin l-impatti tal-grupp fuq kwistjonijiet relatati mas-sostenibbiltà, u l-informazzjoni neċessarja sabiex jiġi mifhum kif kwistjonijiet relatati mas-sostenibbiltà jaffettwaw l-iżvilupp, il-prestazzjoni u l-pożizzjoni tal-grupp.”;



Emenda		43

Proposta għal direttiva
Artikolu 2 – paragrafu 1 – punt 4 – punt aa (ġdid)
Direttiva 2013/34/UE
Artikolu 29a – paragrafu 1 – subparagrafi 1a u 1b (ġodda)
	

	Test propost mill-Kummissjoni
	Emenda

	
	(aa)	fil-paragrafu 1, jiżdiedu s-subparagrafi li ġejjin:

	
	“Impriżi prinċipali li jkunu impriżi holding finanzjarji kif definiti fl-Artikolu 2(15), għandhom ikunu eżentati milli jwettqu l-obbligi fl-ambitu ta’ dan l-Artikolu.

	
	Fil-każ ta’ akkwiżizzjonijiet reċenti ta’ sussidjarji li mhumiex soġġetti għar-rapportar ta’ informazzjoni msemmija fl-ewwel subparagrafu, l-impriża prinċipali tibbenefika minn perjodu ta’ tranżizzjoni ta’ 24 xahar qabel ma tkun meħtieġa tintegra informazzjoni dwar is-sussidjarja l-ġdida tagħha, fir-rapport konsolidat tagħha dwar is-sostenibbiltà.”;



Emendi	235 u 294

Proposta għal direttiva
Artikolu 2 – paragrafu 1 – punt 4 – punt b – punt i
Direttiva 2013/34/UE
Artikolu 29a – paragrafu 3 – subparagrafu 1
	

	Test propost mill-Kummissjoni
	Emenda

	“Fejn applikabbli, l-informazzjoni msemmija fil-paragrafi 1 u 2 għandha tinkludi informazzjoni dwar l-operazzjonijiet proprji tal-impriża u dwar il-katina tal-valur tagħha, inklużi l-prodotti u s-servizzi tagħha, ir-relazzjonijiet kummerċjali tagħha u l-katina tal-provvista tagħha. L-Istati Membri għandhom jiżguraw li, għar-rapportar tal-informazzjoni dwar is-sostenibbiltà kif meħtieġ minn din id-Direttiva, l-impriżi ma għandhomx ifittxu li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 000 impjegat matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat. L-impriżi li jirrapportaw dwar l-informazzjoni meħtieġa rigward il-katina tal-valur mingħajr rapportar mingħand l-impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1000 impjega matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat, għandhom jitqiesu li kkonformaw mal-obbligu li jirrapportaw l-informazzjoni dwar il-katina tal-valur stabbilit f’dan il-paragrafu.”;
	“Fejn applikabbli, l-informazzjoni msemmija fil-paragrafi 1 u 2 għandu jkun fiha informazzjoni dwar l-operazzjonijiet tal-grupp u l-katina tal-valur tiegħu, inklużi l-prodotti u s-servizzi tiegħu, ir-relazzjonijiet kummerċjali tiegħu u l-katina tal-provvista tiegħu. L-Istati Membri għandhom jiżguraw li, għar-rapportar tal-informazzjoni dwar is-sostenibbiltà kif meħtieġ minn din id-Direttiva, l-impriżi ma għandhomx ifittxu li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat. L-impriżi li jirrapportaw dwar l-informazzjoni meħtieġa rigward il-katina tal-valur mingħajr rapportar mingħand l-impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat, għandhom jitqiesu li kkonformaw mal-obbligu li jirrapportaw l-informazzjoni dwar il-katina tal-valur stabbilit f’dan il-paragrafu.”;



Emenda		45

Proposta għal direttiva
Artikolu 2 – paragrafu 1 – punt 4 – punt b – punt ia (ġdid)
Direttiva 2013/34/UE
Artikolu 29a – paragrafu 3 – subparagrafu 2
	

	Test fis-seħħ
	Emenda

	
	(ia)	it-tieni subparagrafu huwa sostitwit b’dan li ġej:

	“Għall-ewwel tliet snin tal-applikazzjoni tal-miżuri li għandhom jiġu adottati mill-Istati Membri skont l-Artikolu 5(2) tad-Direttiva (UE) 2022/2464, u f’każ li ma tkunx disponibbli l-informazzjoni kollha meħtieġa rigward il-katina tal-valur tagħha, l-impriża prinċipali għandha tispjega l-isforzi li jkunu saru biex tinkiseb l-informazzjoni meħtieġa dwar il-katina tal-valur tagħha, ir-raġunijiet għaliex ma tkunx setgħet tinkiseb l-informazzjoni kollha meħtieġa, u l-pjanijiet li jkollha biex tikseb l-informazzjoni kollha meħtieġa fil-futur.”;
	“F’każ li ma tkunx disponibbli l-informazzjoni kollha meħtieġa rigward il-katina tal-valur tagħha, l-impriża għandha tispjega l-isforzi li jkunu saru biex tinkiseb l-informazzjoni meħtieġa dwar il-katina tal-valur tagħha, ir-raġunijiet għaliex ma tkunx setgħet tinkiseb l-informazzjoni kollha meħtieġa, u l-pjanijiet li jkollha biex tikseb l-informazzjoni kollha meħtieġa fil-futur.”;



Emenda		46

Proposta għal direttiva
Artikolu 2 – paragrafu 1 – punt 4 – punt b – punt ii
Direttiva 2013/34/UE
Artikolu 29a – paragrafu 3 – subparagrafu 4a
	

	Test propost mill-Kummissjoni
	Emenda

	“L-ewwel subparagrafu huwa mingħajr preġudizzju għar-rekwiżiti tal-Unjoni dwar l-impriżi biex iwettqu proċess ta’ diliġenza dovuta.”;
	“L-ewwel subparagrafu huwa mingħajr preġudizzju għat-talbiet għall-informazzjoni li jsiru għal finijiet għajr għar-rapportar ta’ informazzjoni dwar is-sostenibbiltà kif meħtieġ minn din id-Direttiva, inklużi r-rekwiżiti tal-Unjoni dwar l-impriżi biex iwettqu proċess ta’ diliġenza dovuta.”;



Emenda		47

Proposta għal direttiva
Artikolu 2 – paragrafu 1 – punt 4 – punt ba (ġdid)
Direttiva 2013/34/UE
Artikolu 29a – paragrafu 3 – subparagrafu 5a (ġdid)
	

	Test propost mill-Kummissjoni
	Emenda

	
	(ba)	jiżdied is-subparagrafu li ġej:

	
	“5a.	L-obbligi ta’ rapportar stabbiliti f’dan l-Artikolu huma mingħajr preġudizzju għad-Direttiva (UE) 2016/943. Għalhekk, l-impriżi ma għandhomx ikunu meħtieġa jiddivulgaw informazzjoni dwar il-kapital intellettwali, il-proprjetà intellettwali jew l-għarfien espert, informazzjoni kummerċjali jew informazzjoni teknoloġika li tikkostitwixxi sigrieti kummerċjali kif definit fl-Artikolu 2, il-punt (1), tad-Direttiva (UE) 2016/943.”;



Emenda		48

Proposta għal direttiva
Artikolu 2 – paragrafu 1 – punt 4 – punt bb (ġdid)
Direttiva 2013/34/UE
Artikolu 29a – paragrafu 8 – subparagrafu 1
	

	Test fis-seħħ
	Emenda

	
	(bb)	fil-paragrafu 8, l-ewwel subparagrafu huwa sostitwit b’dan li ġej:

	“Dment li jkunu ssodisfati l-kundizzjonijiet stabbiliti fit-tieni subparagrafu ta’ dan il-paragrafu, impriża prinċipali li hija wkoll impriża sussidjarja għandha tkun eżentata mill-obbligi stabbiliti fil-paragrafi 1 sa 5 ta’ dan l-Artikolu (“l-impriża prinċipali eżentata”) jekk tali impriża prinċipali u l-impriżi sussidjarji tagħha jkunu inklużi fir-rapport ta’ ġestjoni kkonsolidat ta’ impriża oħra mfassal f’konformità mal-Artikolu 29 u ma’ dan l-Artikolu. Impriża prinċipali li tkun impriża sussidjarja ta’ impriża prinċipali li tkun stabbilita f’pajjiż terz għandha tkun eżentata wkoll mill-obbligi stabbiliti fil-paragrafi 1 sa 5 ta’ dan l-Artikolu meta tali impriża prinċipali u l-impriżi sussidjarji tagħha jkunu inklużi fir-rapportar dwar is-sostenibbiltà kkonsolidat ta’ dik l-impriża prinċipali li hija stabbilita f’pajjiż terz u meta r-rapportar dwar is-sostenibbiltà kkonsolidat jitwettaq skont l-istandards tar-rapportar dwar is-sostenibbiltà adottati skont l-Artikolu 29b jew b’mod ekwivalenti għal dawk l-istandards tar-rapportar dwar is-sostenibbiltà, kif determinati f’konformità ma’ att ta’ implimentazzjoni dwar l-ekwivalenza tal-istandards tar-rapportar dwar is-sostenibbiltà adottati skont it-tielet subparagrafu tal-Artikolu 23(4) tad-Direttiva 2004/109/KE.
	“Dment li jkunu ssodisfati l-kundizzjonijiet stabbiliti fit-tieni subparagrafu ta’ dan il-paragrafu, impriża prinċipali li hija wkoll impriża sussidjarja għandha tkun eżentata mill-obbligi stabbiliti fil-paragrafi 1 sa 5 ta’ dan l-Artikolu (“l-impriża prinċipali eżentata”) jekk tali impriża prinċipali u l-impriżi sussidjarji tagħha jkunu inklużi fir-rapport ta’ ġestjoni kkonsolidat ta’ impriża oħra mfassal f’konformità mal-Artikolu 29 u ma’ dan l-Artikolu. Impriża prinċipali li tkun impriża sussidjarja ta’ impriża prinċipali li tkun stabbilita f’pajjiż terz għandha tkun eżentata wkoll mill-obbligi stabbiliti fil-paragrafi 1 sa 5 ta’ dan l-Artikolu meta:

	
	(i)	tali impriża prinċipali u l-impriżi sussidjarji tagħha jkunu inklużi fir-rapportar dwar is-sostenibbiltà kkonsolidat ta’ dik l-impriża prinċipali li hija stabbilita f’pajjiż terz u meta r-rapportar dwar is-sostenibbiltà kkonsolidat jitwettaq skont l-istandards tar-rapportar dwar is-sostenibbiltà adottati skont l-Artikolu 29b jew b’mod ekwivalenti għal dawk l-istandards tar-rapportar dwar is-sostenibbiltà, kif determinati f’konformità ma’ att ta’ implimentazzjoni dwar l-ekwivalenza tal-istandards tar-rapportar dwar is-sostenibbiltà adottati skont it-tielet subparagrafu tal-Artikolu 23(4) tad-Direttiva 2004/109/KE;

	
	(ii)	l-impriża prinċipali tkun kumpanija holding finanzjarja f’konformità mal-Artikolu 2(15), li ma jkollha l-ebda sussidjarja fl-Unjoni b’negozju operattiv.”;



Emenda		49

Proposta għal direttiva
Artikolu 2 – paragrafu 1 – punt 4 – punt bc (ġdid)
Direttiva 2013/34/UE
Artikolu 29a – paragrafu 9
	

	Test fis-seħħ
	Emenda

	
	(bc)	il-paragrafu 9 huwa sostitwit b’dan li ġej:

	9.	L-eżenzjoni stabbilita fil-paragrafu 8 għandha tapplika wkoll għal entitajiet ta’ interess pubbliku soġġetti għar-rekwiżiti ta’ dan l-Artikolu, bl-eċċezzjoni ta’ impriżi kbar li jkunu entitajiet ta’ interess pubbliku kif definiti fil-punt (1)(a) tal-Artikolu 2 ta’ din id-Direttiva.

	“9.	L-eżenzjoni stabbilita fil-paragrafu 8 għandha tapplika wkoll għal entitajiet ta’ interess pubbliku soġġetti għar-rekwiżiti ta’ dan l-Artikolu.”;



Emendi	50 u 138

Proposta għal direttiva
Artikolu 2 – paragrafu 1 – punt 5
Direttiva 2013/34/UE
Artikolu 29aa
	

	Test propost mill-Kummissjoni
	Emenda

	(5)	jiddaħħal l-Artikolu 29aa li ġej:
	imħassar

	[...]
	



Emenda		51

Proposta għal direttiva
Artikolu 2 – paragrafu 1 – punt 6 – punt a
Direttiva 2013/34/UE
Artikolu 29b – paragrafu 1 – subparagrafu 2a (ġdid)
	

	Test propost mill-Kummissjoni
	Emenda

	
	(-a)	fil-paragrafu 1, jiddaħħal is-subparagrafu li ġej wara t-tieni subparagrafu:

	
	“Il-Kummissjoni, wara konsultazzjoni mal-partijiet ikkonċernati rilevanti, għandha tiżviluppa linji gwida volontarji speċifiċi għas-settur biex tassisti lill-impriżi fl-istess settur biex iwettqu l-valutazzjoni tal-materjalità tagħhom. Dawn il-linji gwida għandhom jipprovdu appoġġ imfassal apposta għall-identifikazzjoni u għad-divulgazzjoni tal-impatti, ir-riskji, u l-opportunitajiet tas-sostenibbiltà rilevanti għas-settur, filwaqt li jiżguraw il-konsistenza u l-komparabbiltà bejn kumpaniji li joperaw fl-istess settur.”;



Emenda		52

Proposta għal direttiva
Artikolu 2 – paragrafu 1 – punt 6 – punt a
Direttiva 2013/34/UE
Artikolu 29b – paragrafu 1
	

	Test propost mill-Kummissjoni
	Emenda

	(a)	fil-paragrafu 1, jitħassru t-tielet u r-raba’ subparagrafi;
	(a)	fil-paragrafu 1, it-tielet, ir-raba’ u s-sitt subparagrafi huma mħassra;



Emenda		53

Proposta għal direttiva
Artikolu 2 – paragrafu 1 – punt 6 – punt aa (ġdid)
Direttiva 2013/34/UE
Artikolu 29b – paragrafu 2 – subparagrafu 1
	

	Test fis-seħħ
	Emenda

	
	(aa)	fil-paragrafu 2, l-ewwel subparagrafu huwa sostitwit b’dan li ġej:

	L-istandards tar-rapportar dwar is-sostenibbiltà għandhom jiżguraw il-kwalità tal-informazzjoni rraportata, billi jitolbu li din tkun tinftiehem, rilevanti, verifikabbli, komparabbli u rrappreżentata b’mod leali. L-istandards tar-rapportar dwar is-sostenibbiltà għandhom jevitaw li jimponu piż amministrattiv sproporzjonat fuq l-impriżi, inkluż billi jqisu, kemm jista’ jkun, il-ħidma ta’ inizjattivi globali li jistabbilixxu l-istandards għar-rapportar dwar is-sostenibbiltà kif mitlub mill-punt (a) tal-paragrafu 5.
	“L-istandards tar-rapportar dwar is-sostenibbiltà għandhom jiżguraw il-kwalità tal-informazzjoni rrapportata, billi jitolbu li din tkun sempliċi, aċċessibbli, razzjonalizzata, tinftiehem, proporzjonata, rilevanti, verifikabbli, komparabbli u rrappreżentata b’mod leali. L-istandards tar-rapportar dwar is-sostenibbiltà għandhom:

	
	(a)	 sa fejn ikun possibbli, ikunu kwantitattivi fin-natura tagħhom;

	
	(b)	jevitaw ir-rapportar doppju u kwalunkwe trikkib ma’ obbligi li jirriżultaw minn strumenti leġiżlattivi oħra;

	
	(c)	jevitaw li jimponu piż amministrattiv u finanzjarju sproporzjonat fuq l-impriżi; u

	
	(d)	jiżguraw kemm jista’ jkun l-interoperabbiltà mal-istandards rikonoxxuti internazzjonalment stabbiliti minn inizjattivi globali li jistabbilixxu l-istandards għar-rapportar dwar is-sostenibbiltà kif mitlub mill-punt (a) tal-paragrafu 5.”;



Emendi	236, 295 u 296

Proposta għal direttiva
Artikolu 2 – paragrafu 1 – punt 6 – punt b
Direttiva 2013/34/UE
Artikolu 29b – paragrafu 4 – subparagrafu 1
	

	Test propost mill-Kummissjoni
	Emenda

	(b)	fil-paragrafu 4, l-ewwel subparagrafu, l-aħħar sentenza hija sostitwita b’dan li ġej:
	(b)	fil-paragrafu 4, l-ewwel subparagrafu huwa sostitwit b’dan li ġej:

	“L-istandards tar-rapportar dwar is-sostenibbiltà ma għandhomx jispeċifikaw divulgazzjonijiet li jirrikjedu li l-impriżi jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1000 impjegat matul is-sena finanzjarja, kwalunkwe informazzjoni li teċċedi l-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-użu volontarju msemmija fl-Artikolu 29ca.”;
	“L-istandards tar-rapportar dwar is-sostenibbiltà għandhom iqisu d-diffikultajiet, inklużi l-limitazzjonijiet legali li jirriżultaw minn din id-Direttiva, li l-impriżi jistgħu jiltaqgħu magħhom fil-ġbir ta’ informazzjoni mingħand atturi tul il-katina tal-valur tagħhom, speċjalment mingħand dawk li mhumiex soġġetti għar-rekwiżiti tar-rapportar dwar is-sostenibbiltà stabbiliti fl-Artikolu 19a jew 29a u mingħand fornituri fi swieq u ekonomiji emerġenti. L-istandards tar-rapportar dwar is-sostenibbiltà għandhom jispeċifikaw divulgazzjonijiet dwar ktajjen tal-valur li huma proporzjonati u rilevanti għall-kapaċitajiet u l-karatteristiċi ta’ impriżi fil-ktajjen tal-valur, u għall-iskala u l-kumplessità tal-attivitajiet tagħhom, speċjalment dawk ta’ impriżi li mhumiex soġġetti għar-rekwiżiti tar-rapportar dwar is-sostenibbiltà stabbiliti fl-Artikolu 19a jew 29a. L-istandards tar-rapportar dwar is-sostenibbiltà ma għandhomx jispeċifikaw divulgazzjonijiet li jirrikjedu li l-impriżi jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni li għandha tiġi ddivulgata skont l-istandards tar-rapportar dwar is-sostenibbiltà għall-użu volontarju msemmija fl-Artikolu 29ca.”;



Emenda		55

Proposta għal direttiva
Artikolu 2 – paragrafu 1 – punt 8
Direttiva 2013/34/UE
Artikolu 29ca – paragrafu 1
	

	Test propost mill-Kummissjoni
	Emenda

	1.	Sabiex jiġi ffaċilitat ir-rapportar volontarju ta’ informazzjoni dwar is-sostenibbiltà minn impriżi għajr dawk imsemmija fl-Artikolu 19a(1) u fl-Artikolu 29a(1), il-Kummissjoni għandha tadotta att delegat sa [4 xhur wara d-dħul fis-seħħ ta’ din id-Direttiva] f’konformità mal-Artikolu 49 li jissupplimenta din id-Direttiva biex jipprevedi standards tar-rapportar dwar is-sostenibbiltà għall-użu volontarju minn tali impriżi.
	1.	Sabiex jiġi ffaċilitat ir-rapportar volontarju ta’ informazzjoni dwar is-sostenibbiltà minn impriżi għajr dawk imsemmija fl-Artikolu 19a(1) u fl-Artikolu 29a(1) u biex tiġi limitata l-informazzjoni li tista’ tintalab minn tali impriżi għall-finijiet ta’ din id-Direttiva, il-Kummissjoni għandha tadotta att delegat sa [4 xhur wara d-dħul fis-seħħ ta’ din id-Direttiva] f’konformità mal-Artikolu 49 li jissupplimenta din id-Direttiva biex jipprevedi standards tar-rapportar dwar is-sostenibbiltà għall-użu volontarju minn tali impriżi.



Emenda		56

Proposta għal direttiva
Artikolu 2 – paragrafu 1 – punt 8
Direttiva 2013/34/UE
Artikolu 29ca – paragrafu 2
	

	Test propost mill-Kummissjoni
	Emenda

	2.	L-istandards tar-rapportar dwar is-sostenibbiltà msemmija fil-paragrafu 1 għandhom ikunu proporzjonati u rilevanti għall-kapaċitajiet u l-karatteristiċi tal-impriżi li għalihom huma mfassla u għall-iskala u l-kumplessità tal-attivitajiet tagħhom. Għandhom ukoll, sa fejn ikun possibbli, jispeċifikaw l-istruttura li trid tintuża biex tiġi ppreżentata tali informazzjoni dwar is-sostenibbiltà.;
	2.	L-istandards tar-rapportar dwar is-sostenibbiltà msemmija fil-paragrafu 1 għandhom ikunu bbażati fuq ir-Rakkomandazzjoni 2025/4984 tal-Kummissjoni u proporzjonati għad-daqs tal-impriżi, u jkunu rilevanti għall-kapaċitajiet u l-karatteristiċi tal-impriżi li għalihom huma mfassla u għall-iskala u l-kumplessità tal-attivitajiet tagħhom. Għandhom ukoll, sa fejn ikun possibbli, jispeċifikaw l-istruttura li trid tintuża biex tiġi ppreżentata tali informazzjoni dwar is-sostenibbiltà. L-impriżi fil-katina tal-valur jistgħu jagħżlu mudell għar-rapportar ta’ informazzjoni dwar is-sostenibbiltà, sabiex l-impriżi li jitolbu informazzjoni ma jkunux meħtieġa jivvalutaw jew jimmappjaw il-kategoriji tad-daqs tal-entitajiet kollha fil-katina tal-valur tagħhom.



Emenda		57

Proposta għal direttiva
Artikolu 2 – paragrafu 1 – punt 8
Direttiva 2013/34/UE
Artikolu 29ca – paragrafu 3 (ġdid)
	

	Test propost mill-Kummissjoni
	Emenda

	
	3.	Il-Kummissjoni għandha, tal-anqas kull erba’ snin wara d-data tal-applikazzjoni tiegħu, tirrieżamina l-att delegat imsemmi fil-paragrafu 1 u, fejn meħtieġ, għandha temendah biex iqis l-iżviluppi rilevanti għar-rapportar dwar is-sostenibbiltà.



Emenda		58

Proposta għal direttiva
Artikolu 2 – paragrafu 1 – punt 8
Direttiva 2013/34/UE
Artikolu 29ca – paragrafu 4 (ġdid)
	

	Test propost mill-Kummissjoni
	Emenda

	
	“4.	Meta temenda atti delegati skont il-paragrafu 3, il-Kummissjoni għandha tqis il-parir tekniku tal-EFRAG.”;



Emenda		59

Proposta għal direttiva
Artikolu 2 – paragrafu 1 – punt 10
Direttiva 2013/34/UE
Artikolu 33 – paragrafu 1 – subparagrafu 2
	

	Test propost mill-Kummissjoni
	Emenda

	B’deroga mis-subparagrafu 1, l-Istati Membri għandhom jiżguraw li l-membri tal-korpi amministrattivi, maniġerjali u superviżorji ta’ impriża, li jaġixxu fi ħdan il-kompetenzi assenjati lilhom mil-liġi nazzjonali, ma jkollhomx responsabbiltà kollettiva biex jiżguraw li r-rapport ta’ ġestjoni, jew ir-rapport ta’ ġestjoni kkonsolidat, fejn applikabbli, jitħejja f’konformità mal-Artikolu 29d.”;
	B’deroga mis-subparagrafu 1, l-Istati Membri jistgħu jipprevedu li l-membri tal-korpi amministrattivi, maniġerjali u superviżorji ta’ impriża, li jaġixxu fi ħdan il-kompetenzi assenjati lilhom mil-liġi nazzjonali, ma jkollhomx responsabbiltà kollettiva biex jiżguraw li r-rapport ta’ ġestjoni, jew ir-rapport ta’ ġestjoni kkonsolidat, fejn applikabbli, jitħejja f’konformità mal-Artikolu 29d.”;



Emendi	237 u 297

Proposta għal direttiva
Artikolu 2 – paragrafu 1 – punt 11 – punt b
Direttiva 2013/34/UE
Artikolu 34 – paragrafu 2a
	

	Test propost mill-Kummissjoni
	Emenda

	2a.	L-Istati Membri għandhom jiżguraw li l-opinjoni msemmija fil-paragrafu 1, it-tieni subparagrafu, il-punt (aa), titħejja b’rispett sħiħ tal-obbligu fuq l-impriżi li ma jfittxux li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1000 impjegat matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat.”;
	2a.	L-Istati Membri għandhom jiżguraw li l-opinjoni msemmija fil-paragrafu 1, it-tieni subparagrafu, il-punt (aa), titħejja b’rispett sħiħ tal-obbligu fuq l-impriżi li ma jfittxux li jiksbu mingħand impriżi fil-katina tal-valur tagħhom li, fid-dati tal-karta tal-bilanċ tagħhom, ma jaqbżux l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja, kwalunkwe informazzjoni li teċċedi l-informazzjoni speċifikata fl-istandards għall-użu volontarju msemmija fl-Artikolu 29ca, ħlief għal informazzjoni addizzjonali dwar is-sostenibbiltà li hija kondiviża b’mod komuni bejn l-impriżi fis-settur ikkonċernat.”;



Emenda		61

Proposta għal direttiva
Artikolu 2 – paragrafu 1 – punt 11 – punt ba (ġdid)
Direttiva 2013/34/UE
Artikolu 34 – paragrafu 2b (ġdid)
	

	Test propost mill-Kummissjoni
	Emenda

	
	(ba)	jiddaħħal il-paragrafu li ġej:

	
	“2b. 	L-Istati Membri għandhom jiżguraw li l-opinjoni msemmija fil-paragrafu 1, it-tieni subparagrafu, il-punt (aa), titħejja b’rispett sħiħ tal-possibbiltà li l-impriżi fil-katina tal-valur jonqsu milli jipprovdu informazzjoni f’każijiet eċċezzjonali fejn impriża stabbilita skont il-leġiżlazzjoni ta’ pajjiż terz tkun tista’ tiġi sanzjonata minħabba leġiżlazzjoni ta’ pajjiż terz sempliċement billi tiġi trażmessa data dwar is-sostenibbiltà.”;



Emenda		62

Proposta għal direttiva
Artikolu 2 – paragrafu 1 – punt 12 – punt -a (ġdid)
Direttiva 2013/34/UE
Artikolu 40a – paragrafu 1 – subparagrafu 1
	

	Test fis-seħħ
	Emenda

	
	(-a)	l-ewwel subparagrafu huwa sostitwit b’dan li ġej:

	Stat Membru għandu jirrikjedi li impriża sussidjarja stabbilita fit-territorju tiegħu li l-impriża prinċipali apikali tagħha tkun irregolata mil-liġi ta’ pajjiż terz tippubblika u trendi aċċessibbli rapport dwar is-sostenibbiltà li jkopri l-informazzjoni speċifikata fil-punti (a)(iii) sa (a)(v), il-punti (b) sa (f) u, fejn xieraq, il-punt (h) tal-Artikolu 29a(2) fil-livell ta’ grupp ta’ dik l-impriża prinċipali apikali ta’ pajjiż terz.
	“Stat Membru għandu jirrikjedi li impriża sussidjarja stabbilita fit-territorju tiegħu li l-impriża prinċipali apikali tagħha tkun irregolata mil-liġi ta’ pajjiż terz tippubblika u trendi aċċessibbli rapport dwar is-sostenibbiltà li jkopri l-informazzjoni speċifikata fil-punti (a)(iii) sa (a)(v), il-punti (b) sa (f) u, fejn xieraq, il-punt (h) tal-Artikolu 29a(2), u f’konformità mal-Artikolu 29a(3), fil-livell ta’ grupp ta’ dik l-impriża prinċipali apikali ta’ pajjiż terz.”;



Emenda		63

Proposta għal direttiva
Artikolu 2 – paragrafu 1 – punt 12 – punt a
Direttiva 2013/34/UE
Artikolu 40a – paragrafu 1 – subparagrafu 2
	

	Test propost mill-Kummissjoni
	Emenda

	“L-ewwel subparagrafu għandu japplika biss għal impriżi sussidjarji kbar kif definiti fl-Artikolu 3(4) ta’ din id-Direttiva.”;
	“L-ewwel subparagrafu għandu japplika biss għal impriżi sussidjarji li, fid-dati tal-karta tal-bilanċ tagħhom, jaqbżu fatturat nett ta’ EUR 450 000 000 fis-sena finanzjarja preċedenti.”;



Emenda		64

Proposta għal direttiva
Artikolu 2 – paragrafu 1 – punt 12 – punt b
Direttiva 2013/34/UE
Artikolu 40a – paragrafu 1 – subparagrafu 4
	

	Test propost mill-Kummissjoni
	Emenda

	(b)	ir-raba’ u l-ħames subparagrafi huma sostitwiti kif ġej:
	(b)	ir-raba’ subparagrafu huwa sostitwit b’dan li ġej:

	“Ir-regola msemmija fit-tielet subparagrafu għandha tapplika biss għal fergħa fejn l-impriża ta’ pajjiż terz ma jkollhiex impriża sussidjarja kif imsemmi fl-ewwel subparagrafu, u fejn il-fergħa tkun iġġenerat fatturat nett li jaqbeż il-livell limitu msemmi fl-Artikolu 3(4), il-punt (b) ta’ din id-Direttiva fis-sena finanzjarja preċedenti.
	“Ir-regola msemmija fit-tielet subparagrafu għandha tapplika biss għal fergħa fejn l-impriża ta’ pajjiż terz ma jkollhiex impriża sussidjarja kif imsemmi fl-ewwel subparagrafu, u fejn il-fergħa tkun iġġenerat fatturat nett li jaqbeż EUR 450 000 000 fis-sena finanzjarja preċedenti.



Emendi	65 u 336

Proposta għal direttiva
Artikolu 2 – paragrafu 1 – punt 12 – punt ba (ġdid)
Direttiva 2013/34/UE
Artikolu 40a – paragrafu 1 – subparagrafu 5
	

	Test propost mill-Kummissjoni
	Emenda

	
	(ba)	il-ħames subparagrafu huwa mħassar

	L-ewwel u t-tielet subparagrafi għandhom japplikaw biss għall-impriżi sussidjarji jew il-fergħat imsemmija f’dawk is-subparagrafi fejn l-impriża ta’ pajjiż terz, fil-livell ta’ grupp tagħha, jew, jekk mhux applikabbli, il-livell individwali, tkun iġġenerat fatturat nett li jaqbeż EUR 450 000 000 fl-Unjoni għal kull waħda mill-aħħar sentejn finanzjarji konsekuttivi.”;
	



Emenda		66

Proposta għal direttiva
Artikolu 2 – paragrafu 1 – punt 13 – punt -a (ġdid)
Direttiva 2013/34/UE
Artikolu 49 – paragrafu 2 – l-ewwel sentenza
	

	Test propost mill-Kummissjoni
	Emenda

	
	(-a)	fil-paragrafu 2, l-ewwel sentenza, ir-referenza għall-Artikolu 29c hija mħassra;



Emenda		67

Proposta għal direttiva
Artikolu 2 – paragrafu 1 – punt 13 – punt -aa (ġdid)
Direttiva 2013/34/UE
Artikolu 49 – paragrafu 3 – l-ewwel sentenza
	

	Test propost mill-Kummissjoni
	Emenda

	
	(-aa)	fil-paragrafu 3, l-ewwel sentenza, ir-referenza għall-Artikolu 29c hija mħassra;



Emenda		68

Proposta għal direttiva
Artikolu 2 – paragrafu 1 – punt 13 – punt -ab (ġdid)
Direttiva 2013/34/UE
Artikolu 49 – paragrafu 3b
	

	Test propost mill-Kummissjoni
	Emenda

	
	(-ab)	il-paragrafu 3b huwa emendat kif ġej:

	
	(i)	fl-ewwel subparagrafu, il-parti introduttorja, ir-referenza għall-Artikolu 29c hija mħassra;

	
	(ii)	fir-raba’ subparagrafu, ir-referenza għall-Artikolu 29c hija mħassra;

	
	(iii)	fis-sitt subparagrafu, ir-referenza għall-Artikolu 29c hija mħassra.



Emenda		69

Proposta għal direttiva
Artikolu 2 – paragrafu 1 – punt 13 – punt a – parti introduttorja
Direttiva 2013/34/UE
Artikolu 49 – paragrafu 3c
	

	Test propost mill-Kummissjoni
	Emenda

	(a)	jiddaħħlu l-paragrafi 3c sa 3e li ġejjin:
	(a)	jiddaħħlu l-paragrafi 3c u 3d li ġejjin:



Emenda		70

Proposta għal direttiva
Artikolu 2 – paragrafu 1 – punt 13 – punt a
Direttiva 2013/34/UE
Artikolu 49 – paragrafu 3c
	

	Test propost mill-Kummissjoni
	Emenda

	“3c.	Is-setgħa ta’ adozzjoni ta’ atti delegati msemmija fl-Artikoli 19b(5), l-Artikoli 29aa(5) u 29ca għandha tingħata lill-Kummissjoni għal perjodu ta’ żmien indeterminat minn [id-data tad-dħul fis-seħħ ta’ din id-Direttiva emendatorja].
	“3c.	Is-setgħa ta’ adozzjoni ta’ atti delegati msemmija fl-Artikolu 29ca għandha tingħata lill-Kummissjoni għal perjodu ta’ żmien indeterminat minn [id-data tad-dħul fis-seħħ ta’ din id-Direttiva emendatorja].



Emenda		71

Proposta għal direttiva
Artikolu 2 – paragrafu 1 – punt 13 – punt a
Direttiva 2013/34/UE
Artikolu 49 – paragrafu 3d
	

	Test propost mill-Kummissjoni
	Emenda

	3d.	Id-delega ta’ setgħat imsemmija fl-Artikolu 19b(5), l-Artikolu 29aa(5) u 29ca tista’ tiġi revokata f’kull mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega tas-setgħa speċifikata f’dik id-deċiżjoni. Din għandha ssir effettiva fil-jum wara dak tal-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandha taffettwa l-validità tal-ebda att delegat li jkun diġà fis-seħħ.
	3d.	Id-delega ta’ setgħa msemmija fl-Artikolu 29ca tista’ tiġi revokata fi kwalunkwe mument mill-Parlament Ewropew jew mill-Kunsill. Deċiżjoni li tirrevoka għandha ttemm id-delega ta’ setgħa speċifikata f’dik id-deċiżjoni. Għandha ssir effettiva fil-jum wara l-pubblikazzjoni tad-deċiżjoni f’Il-Ġurnal Uffiċjali tal-Unjoni Ewropea jew f’data aktar tard speċifikata fih. Ma għandha taffettwa l-validità tal-ebda att delegat li jkun diġà fis-seħħ.



Emenda		72

Proposta għal direttiva
Artikolu 2 – paragrafu 1 – punt 13 – punt a
Direttiva 2013/34/UE
Artikolu 49 – paragrafu 3e
	

	Test propost mill-Kummissjoni
	Emenda

	3e.	Il-Kummissjoni għandha tiġbor l-għarfien espert kollu meħtieġ, qabel l-adozzjoni u matul l-iżvilupp ta’ atti delegati skont l-Artikolu 19b(5) u l-Artikolu 29aa(5), inkluż permezz tal-konsultazzjoni mal-esperti tal-Grupp ta’ Esperti tal-Istati Membri dwar il-Finanzi Sostenibbli msemmi fl-Artikolu 24 tar-Regolament (UE) 2020/852.”;
	imħassar



Emenda		73

Proposta għal direttiva
Artikolu 2 – paragrafu 1 – punt 13 – punt b
Direttiva 2013/34/UE
Artikolu 49 – paragrafu 5
	

	Test propost mill-Kummissjoni
	Emenda

	“5.	Att delegat adottat skont l-Artikolu 1(2), l-Artikolu 3(13), l-Artikolu 19b, l-Artikoli 29aa, 29b, 29ca jew l-Artikolu 40b jew l-Artikolu 46(2) għandu jidħol fis-seħħ biss jekk ma tkun saret l-ebda oġġezzjoni mill-Parlament Ewropew jew mill-Kunsill matul perjodu ta’ xahrejn min-notifika ta’ dak l-att lill-Parlament Ewropew u lill-Kunsill jew jekk, qabel it-tmiem ta’ dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex se joġġezzjonaw. Dak il-perjodu għandu jiġi estiż b’xahrejn fuq l-inizjattiva tal-Parlament Ewropew jew tal-Kunsill.”.
	“5.	Att delegat adottat skont l-Artikolu 1(2), l-Artikolu 3(13), l-Artikoli 29b, 29ca jew 40b, jew l-Artikolu 46(2) għandu jidħol fis-seħħ biss jekk ma tiġix espressa oġġezzjoni mill-Parlament Ewropew jew mill-Kunsill fi żmien xahrejn min-notifika ta’ dak l-att lill-Parlament Ewropew u lill-Kunsill jew jekk, qabel ma jiskadi dak il-perjodu, il-Parlament Ewropew u l-Kunsill ikunu t-tnejn infurmaw lill-Kummissjoni li mhumiex sejrin joġġezzjonaw. Dak il-perjodu għandu jiġi estiż b’xahrejn fuq inizjattiva tal-Parlament Ewropew jew tal-Kunsill.”.



Emendi	238 u 298

Proposta għal direttiva
Artikolu 3 – paragrafu 1 – punt 1 – punt b – punt i
Direttiva (UE) 2022/2464
Artikolu 5 – paragrafu 2 – subparagrafu 1 – punt b – punt i
	

	Test propost mill-Kummissjoni
	Emenda

	(i)	għal impriżi kbar li, fid-dati tal-karta tal-bilanċ tagħhom, jaqbżu l-għadd medju ta’ 1000 impjegat matul is-sena finanzjarja;”;
	(i)	għal impriżi li, fid-dati tal-karta tal-bilanċ tagħhom, jaqbżu l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja;”;



Emendi	239 u 299

Proposta għal direttiva
Artikolu 3 – paragrafu 1 – punt 1 – punt b – punt ii
Direttiva (UE) 2022/2464
Artikolu 5 – paragrafu 2 – subparagrafu 1 – punt b – punt (ii)
	

	Test propost mill-Kummissjoni
	Emenda

	(ii)	għal impriżi omm ta’ grupp kbir li, fid-dati tal-karta tal-bilanċ tiegħu, jaqbeż l-għadd medju ta’ 1000 impjegat, fuq bażi konsolidata, matul is-sena finanzjarja;”;
	(ii)	għal impriżi omm ta’ grupp li, fid-dati tal-karta tal-bilanċ tiegħu, jaqbeż l-għadd medju ta’ 1750 impjegat u b’fatturat nett ta’ EUR 450 000 000, fuq bażi konsolidata, matul is-sena finanzjarja;”;



Emendi	240 u 300

Proposta għal direttiva
Artikolu 3 – paragrafu 1 – punt 2 – punt b – punt i
Direttiva (UE) 2022/2464
Artikolu 5 – paragrafu 2 – subparagrafu 3 – punt b – punt (i)
	

	Test propost mill-Kummissjoni
	Emenda

	(i)	għal emittenti kif definiti fl-Artikolu 2(1), il-punt (d) tad-Direttiva 2004/109/KE li huma impriżi kbar skont it-tifsira tal-Artikolu 3(4) tad-Direttiva 2013/34/UE li, fid-dati tal-karta tal-bilanċ tagħhom jaqbżu l-għadd medju ta’ 1000 impjegat matul is-sena finanzjarja;”;
	(i)	għal emittenti kif definit fl-Artikolu 2(1), il-punt (d) tad-Direttiva 2004/109/KE li huma impriżi li, fid-dati tal-karta bilanċjali tagħhom jaqbżu l-għadd medju ta’ 1 750 impjegat u fatturat nett ta’ EUR 450 000 000 matul is-sena finanzjarja;”;



Emendi	241 u 301

Proposta għal direttiva
Artikolu 3 – paragrafu 1 – punt 2 – punt b – punt ii
Direttiva (UE) 2022/2464
Artikolu 5 – paragrafu 2 – subparagrafu 3 – punt b – punt (ii)
	

	Test propost mill-Kummissjoni
	Emenda

	(ii)	għal emittenti kif definiti fl-Artikolu 2(1), il-punt (d) tad-Direttiva 2004/109/KE li huma impriżi omm ta’ grupp kbir li, fid-dati tal-karta tal-bilanċ tiegħu, jaqbeż l-għadd medju ta’ 1000 impjegat, fuq bażi konsolidata, matul is-sena finanzjarja;”;
	(ii)	għal emittenti kif definiti fl-Artikolu 2(1), il-punt (d) tad-Direttiva 2004/109/KE li huma impriżi prinċipali ta’ grupp li, fid-dati tal-karta bilanċjali tiegħu, jaqbeż l-għadd medju ta’ 1 750 impjegat u fatturat nett ta’ EUR 450 000 000, fuq bażi konsolidata, matul is-sena finanzjarja;”;



Emendi	397 u 302

Proposta għal direttiva
Artikolu 4 – paragrafu 1 – punt 1 - parti introduttorja
Direttiva (UE) 2024/1760
Artikolu 1 – paragrafu 1 – punt c
	

	Test propost mill-Kummissjoni
	Emenda

	(1)	fl-Artikolu 1(1), il-punt (c) huwa sostitwit b’dan li ġej:
	(1)	fl-Artikolu 1(1), il-punt (c) huwa mħassar.



Emenda		304

Proposta għal direttiva
Artikolu 4 – paragrafu 1 – punt 1a (ġdid)
Direttiva (UE) 2024/1760
Artikolu 2
	

	Test propost mill-Kummissjoni
	Emenda

	
	(1a)	L-Artikolu 2 huwa emendat kif ġej:

	
	(a) fil-paragrafu 1, il-punt (b) huwa sostitwit b’dan li ġej:

	
	“(a) il-kumpanija kellha medja ta’ aktar minn 5 000 impjegat u kellha fatturat nett dinji ta’ aktar minn EUR 1,5 biljun fl-aħħar sena finanzjarja li għaliha ġew adottati jew kellhom jiġu adottati dikjarazzjonijiet finanzjarji annwali”;

	
	(b) fil-paragrafu 2, il-punt (a) huwa sostitwit b’dan li ġej:

	
	“(a) il-kumpanija ġġenerat fatturat nett ta’ aktar minn EUR 1,5 biljun fl-Unjoni fis-sena finanzjarja ta’ qabel l-aħħar sena finanzjarja;”

	
	(c) fil-paragrafu 3, l-ewwel subparagrafu huwa sostitwit b’dan li ġej:

	
	“3. Meta l-kumpanija prinċipali apikali jkollha bħala l-attività ewlenija tagħha ż-żamma ta’ ishma f’sussidjarji operazzjonali u ma tinvolvix ruħha fit-teħid ta’ deċiżjonijiet maniġerjali, operazzjonali jew finanzjarji li jaffettwaw il-grupp jew waħda mis-sussidjarji jew aktar tagħha, hija tista’ tiġi eżentata milli twettaq l-obbligi skont din id-Direttiva. Dik l-eżenzjoni hija soġġetta għall-kundizzjoni li waħda mis-sussidjarji tal-kumpanija prinċipali apikali stabbilita fl-Unjoni tiġi ddeżinjata biex tissodisfa l-obbligi stipulati fl-Artikoli 6 sa 16 f’isem il-kumpanija prinċipali apikali, inklużi l-obbligi tal-kumpanija prinċipali apikali fir-rigward tal-attivitajiet tas-sussidjarji tagħha. F’tali każ, is-sussidjarja ddeżinjata tingħata l-mezzi u l-awtorità legali kollha meħtieġa biex tissodisfa dawk l-obbligi b’mod effettiv, b’mod partikolari biex tiżgura li s-sussidjarja ddeżinjata tikseb mingħand il-kumpaniji tal-grupp l-informazzjoni u d-dokumenti rilevanti biex tissodisfa l-obbligi tal-kumpanija prinċipali apikali skont din id-Direttiva.”;



Emenda		81

Proposta għal direttiva
Artikolu 4 – paragrafu 1 – punt 2 – parti introduttorja
Direttiva (UE) 2024/1760
Artikolu 3 – paragrafu 1
	

	Test propost mill-Kummissjoni
	Emenda

	(2)	fl-Artikolu 3(1), il-punt (n) huwa sostitwit b’dan li ġej:
	(2)	L-Artikolu 3(1) huwa emendat kif ġej:



Emenda		83

Proposta għal direttiva
Artikolu 4 – paragrafu 1 – punt 2 – punt b (ġdid)
Direttiva (UE) 2024/1760
Artikolu 3 – paragrafu 1 – punt w (ġdid)
	

	Test propost mill-Kummissjoni
	Emenda

	
	(b)	jiżdied il-punt li ġej:

	
	“(w)	“informazzjoni raġonevolment disponibbli” tfisser informazzjoni li tista’ tinkiseb mill-kumpanija mis-sorsi tagħha stess, jew minn sorsi eżistenti jew sekondarji mingħajr ma jiġi kkuntattjat sieħeb kummerċjali.”;



Emenda		84

Proposta għal direttiva
Artikolu 4 – paragrafu 1 – punt 3 – parti introduttorja
Direttiva (UE) 2024/1760
Artikolu 4
	

	Test propost mill-Kummissjoni
	Emenda

	(3)	 L-Artikolu 4 huwa sostitwit b’dan li ġej:
	(3)	L-Artikolu 4 huwa emendat kif ġej:



Emenda		85

Proposta għal direttiva
Artikolu 4 – paragrafu 1 – punt 3 – punt a (ġdid)
Direttiva (UE) 2024/1760
Artikolu 4 – paragrafu 1
	

	Test propost mill-Kummissjoni
	Emenda

	
	(a)	il-paragrafu 1 huwa sostitwit b’dan li ġej:

	1.	Mingħajr preġudizzju għall-Artikolu 1(2) u (3), l-Istati Membri ma għandhomx jintroduċu, fil-liġi nazzjonali tagħhom, dispożizzjonijiet fil-qasam kopert minn din id-Direttiva li jistabbilixxu obbligi ta’ diliġenza dovuta tad-drittijiet tal-bniedem u obbligi ta’ diliġenza dovuta ambjentali li jiddevjaw minn dawk stabbiliti fl-Artikoli 6 u 8, fl-Artikoli 10(1) sa (5), fl-Artikolu 11(1) sa (6) u fl-Artikolu 14.
	Mingħajr preġudizzju għall-Artikolu 1(2) u (3), l-Istati Membri ma għandhomx jintroduċu, fil-liġi nazzjonali tagħhom, dispożizzjonijiet fil-qasam kopert minn din id-Direttiva li jiddevjaw minn dawk stabbiliti fl-Artikoli 6 sa 16.



Emenda		86

Proposta għal direttiva
Artikolu 4 – paragrafu 1 – punt 3 – punt b (ġdid)
Direttiva (UE) 2024/1760
Artikolu 4 – paragrafu 2
	

	Test propost mill-Kummissjoni
	Emenda

	
	(b)	il-paragrafu 2 huwa mħassar; 

	2.	Minkejja l-paragrafu 1, din id-Direttiva ma għandhiex tipprekludi lill-Istati Membri milli jintroduċu, fil-liġi nazzjonali tagħhom, dispożizzjonijiet aktar stretti li jiddevjaw minn dawk stabbiliti fid-dispożizzjonijiet għajr l-Artikoli 6 u 8, l-Artikolu 10(1) sa (5), l-Artikolu 11(1) sa (6) u l-Artikolu 14, jew dispożizzjonijiet li jkunu aktar speċifiċi f’termini tal-objettiv jew tal-qasam kopert, inkluż billi jirregolaw prodotti, servizzi jew sitwazzjonijiet speċifiċi, sabiex jinkiseb livell differenti ta’ protezzjoni tad-drittijiet tal-bniedem, tal-impjiegi u dawk soċjali, tal-ambjent jew tal-klima.;
	



Emenda		305

Proposta għal direttiva
Artikolu 4 – paragrafu 1 – punt 3a (ġdid)
Direttiva (UE) 2024/1760
Artikolu 6 – paragrafu 4

	

	Test propost mill-Kummissjoni
	Emenda

	
	(3a)	L-Artikolu 6 huwa emendat kif ġej:

	
	(a) il-paragrafu 1 huwa emendat kif ġej:

	
	“1. L-Istati Membri għandhom jiżguraw li l-kumpaniji prinċipali li jaqgħu fil-kamp ta’ applikazzjoni ta’ din id-Direttiva jkunu jistgħu jissodisfaw l-obbligi stipulati fl-Artikoli 7 sa 11 f’isem kumpaniji li jkunu sussidjarji ta’ dawk il-kumpaniji prinċipali u li jaqgħu fil-kamp ta’ applikazzjoni ta’ din id-Direttiva, jekk dan jiżgura konformità effettiva. Dan huwa mingħajr preġudizzju għall-fatt li tali sussidjarji jkunu soġġetti għall-eżerċizzju tas-setgħat tal-awtorità superviżorja f’konformità mal-Artikolu 25 u għar-responsabbiltà ċivili tagħhom f’konformità mal-Artikolu 29.”;

	
	(b) il-paragrafu 3 huwa mħassar;

	
	(c) jiżdied il-paragrafu li ġej:

	
	“3a. Meta kumpanija koperta minn din id-Direttiva takkwista kumpanija li ma kinitx fil-kamp ta’ applikazzjoni ta’ din id-Direttiva, il-kumpanija akkwirenti jkollha sentejn biex tintegra l-proċessi tal-kumpanija mixtrija fil-politika ta’ diliġenza dovuta tagħha stess.”;



Emenda		88

Proposta għal direttiva
Artikolu 4 – paragrafu 1 – punt 4 – punt a
Direttiva (UE) 2024/1760
Artikolu 8 – paragrafu 2
	

	Test propost mill-Kummissjoni
	Emenda

	(a)	Fil-paragrafu 2, il-punt (b) huwa sostitwit b’dan li ġej:
	(a)	il-paragrafu 2 huwa sostitwit b’dan li ġej:

	
	“2	Bħala parti mill-obbligu stipulat fil-paragrafu 1, u bl-adozzjoni ta’ approċċ ibbażat fuq ir-riskji li jqis il-fatturi ta’ riskju rilevanti, inklużi fatturi ta’ riskju ġeografiċi u kuntestwali, bħal-livell tal-infurzar tal-liġi; fatturi ta’ riskju settorjali, tal-prodotti jew tas-servizzi, kif ukoll fatturi ta’ riskju tal-operat kummerċjali jew tas-sħab kummerċjali, bħal jekk is-sieħeb kummerċjali huwiex kumpanija koperta minn din id-Direttiva, il-kumpaniji għandhom jieħdu miżuri xierqa biex:

	
	(a)	iwettqu identifikazzjoni bikrija, abbażi ta’ informazzjoni raġonevolment disponibbli, biex jidentifikaw oqsma ġenerali fl-operazzjonijiet tagħhom stess, dawk tas-sussidjarji tagħhom u, meta relatati mal-ktajjen ta’ attivitajiet tagħhom, dawk tas-sħab kummerċjali tagħhom, fejn x’aktarx l-aktar li jseħħu l-impatti negattivi u li jkunu l-aktar severi;

	(b)	abbażi tar-riżultati tal-immappjar kif imsemmi fil-punt (a), iwettqu valutazzjoni fil-fond tal-operazzjonijiet tagħhom stess, dawk tas-sussidjarji tagħhom u, meta relatati mal-ktajjen ta’ attivitajiet tagħhom, dawk tas-sħab kummerċjali diretti tagħhom, fl-oqsma fejn ġie identifikat li l-impatti negattivi huwa l-aktar probabbli li jseħħu u fejn x’aktarx li jkunu l-aktar severi.;
	(b)	abbażi tar-riżultati tal-identifikazzjoni bikrija msemmija fil-punt (a), u meta, abbażi ta’ informazzjoni rilevanti u verifikabbli, il-kumpanija jkollha raġuni biex temmen li nħolqu jew jistgħu jinħolqu impatti negattivi, iwettqu valutazzjoni ulterjuri biss f’dawk l-oqsma fejn ġie identifikat li l-impatti negattivi x’aktarx l-aktar li jseħħu u li jkunu l-aktar severi. Il-kumpaniji ma għandhomx ikunu meħtieġa jitolbu xi informazzjoni mingħand is-sħab kummerċjali, meta ma jkunu ġew identifikati l-ebda riskji probabbli u severi. Il-kumpaniji għandhom ikunu jistgħu jipprijoritizzaw il-valutazzjoni tas-sħab kummerċjali diretti, f’konformità mas-severità u mal-probabbiltà tal-impatti negattivi.”;



Emenda		89

Proposta għal direttiva
Artikolu 4 – paragrafu 1 – punt 4 – punt b
Direttiva (UE) 2024/1760
Artikolu 8 – paragrafu 2a
	

	Test propost mill-Kummissjoni
	Emenda

	(b)	jiddaħħal il-paragrafu 2a li ġej:
	imħassar

	2a.	Meta kumpanija jkollha informazzjoni plawżibbli li tissuġġerixxi li jkunu żviluppaw jew li jistgħu jiżviluppaw impatti negattivi fil-livell tal-operazzjonijiet ta’ sieħeb kummerċjali indirett, hija għandha twettaq valutazzjoni fil-fond. Il-kumpanija għandha dejjem twettaq tali valutazzjoni meta n-natura indiretta, aktar milli diretta, tar-relazzjoni mas-sieħeb kummerċjali tkun ir-riżultat ta’ arranġament artifiċjali li ma jirriflettix ir-realtà ekonomika iżda jindika ċirkomvenzjoni tal-paragrafu 2, il-punt (b). Meta l-valutazzjoni tikkonferma l-probabbiltà jew l-eżistenza tal-impatt negattiv, din titqies li tkun ġiet identifikata.
	

	L-ewwel subparagrafu huwa mingħajr preġudizzju għal li l-kumpanija tqis l-informazzjoni disponibbli dwar is-sħab kummerċjali indiretti u jekk dawk is-sħab kummerċjali jistgħux isegwu r-regoli u l-prinċipji stabbiliti fil-kodiċi ta’ kondotta tal-kumpanija meta tagħżel sieħeb kummerċjali dirett.
	

	Minkejja l-ewwel subparagrafu, irrispettivament minn jekk tkunx disponibbli informazzjoni plawżibbli dwar sħab kummerċjali indiretti, kumpanija għandha tfittex aċċertamenti kuntrattwali minn sieħeb kummerċjali dirett li dak is-sieħeb kummerċjali se jiżgura l-konformità mal-kodiċi ta’ kondotta tal-kumpanija billi jistabbilixxi aċċertamenti kuntrattwali korrispondenti mis-sħab kummerċjali tiegħu. L-Artikolu 10(2), il-punti (b) u (e) għandu japplika kif xieraq.”;
	



Emenda		90

Proposta għal direttiva
Artikolu 4 – paragrafu 1 – punt 4 – punt ba (ġdid)
Direttiva (UE) 2024/1760
Artikolu 8 – paragrafu 3
	

	Test propost mill-Kummissjoni
	Emenda

	
	(ba)	il-paragrafu 3 huwa sostitwit b’dan li ġej:

	3.	L-Istati Membri għandhom jiżguraw li, għall-finijiet tal-identifikazzjoni u tal-valutazzjoni tal-impatti negattivi msemmija fil-paragrafu 1 abbażi ta’, meta jkun xieraq, informazzjoni kwantitattiva u kwalitattiva, il-kumpaniji jkunu intitolati li jagħmlu użu minn riżorsi xierqa, inklużi rapporti indipendenti u informazzjoni miġbura permezz tal-mekkaniżmu ta’ notifika u tal-proċedura għall-ilmenti previsti fl-Artikolu 14.
	“3.	L-Istati Membri għandhom jiżguraw li, għall-finijiet tal-identifikazzjoni bikrija prevista fil-paragrafu 2, il-punt (a), il-kumpaniji ma jfittxux li jiksbu l-informazzjoni mingħand is-sħab kummerċjali tagħhom iżda jiddependu unikament fuq informazzjoni li tkun diġà raġonevolment disponibbli, inklużi l-fatturi ta’ riskju.”;



Emenda		91

Proposta għal direttiva
Artikolu 4 – paragrafu 1 – punt 4 –punt c
Direttiva (UE) 2024/1760
Artikolu 8 – paragrafu 4
	

	Test propost mill-Kummissjoni
	Emenda

	“4.	Meta l-informazzjoni meħtieġa għall-valutazzjoni fil-fond prevista fil-paragrafu 2, il-punt (b), u fil-paragrafu 2a tkun tista’ tinkiseb minn sħab kummerċjali differenti, il-kumpanija għandha tipprijoritizza li titlob tali informazzjoni, meta jkun raġonevoli, direttament mis-sieħeb jew sħab kummerċjali fejn l-impatti negattivi jkunu l-aktar probabbli li jseħħu.”;
	“4.	L-Istati Membri għandhom jiżguraw li, għall-finijiet tal-valutazzjoni ulterjuri prevista fil-paragrafu 2, il-punt (b), ta’ dan l-Artikolu, il-kumpaniji ma jfittxux li jiksbu l-informazzjoni mis-sħab kummerċjali tagħhom, dment li dan ma jkunx neċessarju. Meta s-sieħeb kummerċjali jkollu anqas minn 5 000 impjegat, il-kumpaniji jistgħu jfittxu tali informazzjoni biss bħala l-aħħar alternattiva, u jekk ma tkunx tista’ tinkiseb b’mod raġonevoli b’mezzi oħra, b’mod partikolari minn sorsi eżistenti jew sekondarji. Fi kwalunkwe każ, kwalunkwe talba għandha tkun immirata, raġonevoli u proporzjonata.

	
	Meta l-informazzjoni neċessarja għall-valutazzjoni ulterjuri prevista fil-paragrafu 2, il-punt (b), tkun tista’ tinkiseb mingħand sħab kummerċjali differenti, il-kumpanija għandha tfittex tali informazzjoni, meta jkun raġonevoli, direttament mingħand is-sieħeb jew is-sħab kummerċjali fejn l-impatti negattivi x’aktarx l-aktar li jseħħu. L-informazzjoni tista’ titfittex b’mod individwali jew kollaborattiv.”;



Emenda		92

Proposta għal direttiva
Artikolu 4 – paragrafu 1 – punt 4 –punt d
Direttiva (UE) 2024/1760
Artikolu 8 – paragrafu 5
	

	Test propost mill-Kummissjoni
	Emenda

	“5.	L-Istati Membri għandhom jiżguraw li, għall-immappjar previst fil-paragrafu 2, il-punt (a), il-kumpaniji ma għandhomx ifittxu li jiksbu informazzjoni mingħand sħab kummerċjali diretti b’inqas minn 500 impjegat li teċċedi l-informazzjoni speċifikata fl-istandards għall-użu volontarju msemmija fl-Artikolu 29a tad-Direttiva 2013/34/UE.”;
	“5.	L-Istati Membri għandhom jiżguraw li, għall-finijiet tal-identifikazzjoni u tal-valutazzjoni tal-impatti negattivi msemmija fil-paragrafu 1 abbażi ta’, meta jkun xieraq, informazzjoni kwantitattiva u kwalitattiva, il-kumpaniji jkunu intitolati li jagħmlu użu minn riżorsi xierqa, inklużi rapporti indipendenti, soluzzjonijiet diġitali, inizjattivi tal-industrija jew ta’ diversi partijiet ikkonċernati, kollaborazzjoni u informazzjoni miġbura permezz tal-mekkaniżmu ta’ notifika u tal-proċedura tal-ilmenti previsti fl-Artikolu 14.

	B’deroga mill-ewwel subparagrafu, meta tkun neċessarja informazzjoni addizzjonali għall-immappjar previst fil-paragrafu 2, il-punt (a), fid-dawl ta’ indikazzjonijiet ta’ impatti negattivi probabbli jew peress li l-istandards ma jkoprux l-impatti rilevanti, u meta tali informazzjoni addizzjonali ma tkunx tista’ tinkiseb b’mod raġonevoli b’mezzi oħra, il-kumpanija tista’ tfittex tali informazzjoni mingħand dak is-sieħeb kummerċjali.”;
	Meta, minkejja li jkunu ħadu miżuri xierqa biex jidentifikaw l-impatti negattivi, il-kumpaniji ma jkollhomx l-informazzjoni kollha neċessarja rigward il-ktajjen ta’ attivitajiet tagħhom, huma għandhom ikunu jistgħu jispjegaw b’mod raġonevoli għaliex tali informazzjoni ma tistax tinkiseb. Jekk, b’riżultat ta’ dan, huma ma setgħux jieħdu miżuri xierqa biex jipprevjenu, jimmitigaw, itemmu jew jimminimizzaw l-impatt negattiv, dawn ma għandhomx jiġu penalizzati.”;



Emenda		93

Proposta għal direttiva
Artikolu 4 – paragrafu 1 – punt 4a (ġdid)
Direttiva (UE) 2024/1760
Artikolu 9
	

	Test fis-seħħ
	Emenda

	
	4a.	L-Artikolu 9 huwa sostitwit b’dan li ġej:

	Artikolu 9
	Artikolu 9

	Prijoritizzazzjoni tal-impatti negattivi reali u potenzjali identifikati
	Prijoritizzazzjoni tal-impatti negattivi reali u potenzjali identifikati

	1.	L-Istati Membri għandhom jiżguraw li, meta ma jkunux fattibbli l-prevenzjoni, il-mitigazzjoni, it-tmiem jew il-minimizzazzjoni tal-impatti negattivi identifikati kollha fl-istess ħin u b’mod sħiħ, il-kumpaniji jagħtu prijorità lill-impatti negattivi identifikati skont l-Artikolu 8 sabiex jiġu ssodisfati l-obbligi stabbiliti fl-Artikolu 10 jew 11.
	1.	L-Istati Membri għandhom jiżguraw li, meta ma jkunx fattibbli għall-kumpaniji li jipprevjenu, jimmitigaw, itemmu jew jimminimizzaw l-impatti negattivi identifikati kollha skont l-Artikolu 8, il-kumpaniji jistgħu jagħtu prijorità lill-impatti negattivi li jkunu l-aktar severi jew li x’aktarx l-aktar li jseħħu sabiex jissodisfaw l-obbligi stabbiliti fl-Artikolu 10 jew 11.

	2.	Il-prijoritizzazzjoni msemmija fil-paragrafu 1 għandha tkun ibbażata fuq is-severità u l-probabbiltà tal-impatti negattivi.
	2.	Ladarba l-impatti negattivi l-aktar severi u li x’aktarx l-aktar li jseħħu jiġu indirizzati f’konformità mal-Artikolu 10 jew 11 fi żmien raġonevoli, il-kumpanija għandha tindirizza impatti negattivi anqas severi u li x’aktarx li jseħħu anqas.

	3.	Ladarba l-impatti negattivi l-aktar severi u li x’aktarx l-aktar li jseħħu jiġu indirizzati f’konformità mal-Artikolu 10 jew 11 fi żmien raġonevoli, il-kumpanija għandha tindirizza impatti negattivi anqas severi u li x’aktarx jseħħu anqas.
	3.	Meta d-deċiżjonijiet ta’ prijoritizzazzjoni jittieħdu f’konformità ma’ dan l-Artikolu, l-Istati Membri għandhom jiżguraw li l-kumpaniji ma jiġux ippenalizzati skont l-Artikolu 25 jew 27 għal kwalunkwe ħsara li tirriżulta minn kwalunkwe impatt negattiv anqas sinifikanti li jkun għadu ma ġiex indirizzat.”;



Emendi	246 u 306

Proposta għal direttiva
Artikolu 4 – paragrafu 1 – punt 5
Direttiva (UE) 2024/1760
Artikolu 10 – paragrafu 6 – subparagrafu 1 – parti introduttorja
	

	Test propost mill-Kummissjoni
	Emenda

	Fir-rigward tal-impatti negattivi potenzjali kif imsemmi fil-paragrafu 1 li ma setgħux jiġu evitati jew mitigati b’mod adegwat mill-miżuri stabbiliti fil-paragrafi 2, 4 u 5, il-kumpanija għandha, bħala l-aħħar istanza:
	Fir-rigward tal-impatti negattivi potenzjali kif imsemmi fil-paragrafu 1 li ma setgħux jiġu evitati jew mitigati b’mod adegwat mill-miżuri stabbiliti fil-paragrafi 2, 4 u 5, il-kumpanija tista’, bħala l-aħħar rimedju:



Emenda		94

Proposta għal direttiva
Artikolu 4 – paragrafu 1 – punt 5
Direttiva (UE) 2024/1760
Artikolu 10 – paragrafu 6 – subparagrafu 1 – punt c
	

	Test propost mill-Kummissjoni
	Emenda

	(c)	tuża jew iżżid l-ingranaġġ tagħha permezz tas-sospensjoni tar-relazzjoni kummerċjali fir-rigward tal-attivitajiet ikkonċernati.
	(c)	tuża jew iżżid l-ingranaġġ tagħha, fejn possibbli, permezz tas-sospensjoni temporanja tar-relazzjoni kummerċjali fir-rigward tal-attivitajiet ikkonċernati.



Emenda		95

Proposta għal direttiva
Artikolu 4 – paragrafu 1 – punt 5
Direttiva (UE) 2024/1760
Artikolu 10 – paragrafu 6 – subparagrafu 2
	

	Test propost mill-Kummissjoni
	Emenda

	Sakemm ikun hemm aspettattiva raġonevoli li l-pjan ta’ azzjoni ta’ prevenzjoni msaħħaħ se jirnexxi, is-sempliċi fatt li titkompla l-interazzjoni mas-sieħeb kummerċjali ma għandux jiskatta r-responsabbiltà tal-kumpanija.
	Sakemm ikun hemm aspettattiva raġonevoli li l-pjan ta’ azzjoni ta’ prevenzjoni msaħħaħ se jirnexxi, is-sempliċi fatt li titkompla l-interazzjoni mas-sieħeb kummerċjali ma għandux jesponi lill-kumpanija għal penali skont l-Artikolu 27 jew għal responsabbiltà skont l-Artikolu 29.



Emenda		96

Proposta għal direttiva
Artikolu 4 – paragrafu 1 – punt 5
Direttiva (UE) 2024/1760
Artikolu 10 – paragrafu 6 – subparagrafu 3
	

	Test propost mill-Kummissjoni
	Emenda

	Qabel ma tissospendi relazzjoni kummerċjali, il-kumpanija għandha tivvaluta jekk l-impatti negattivi meta tagħmel dan jistgħux ikunu raġonevolment mistennija li jkunu manifestament aktar severi mill-impatt negattiv li ma setax jiġi prevenut jew mitigat b’mod adegwat. Jekk dak ikun il-każ, il-kumpanija ma għandhiex tkun meħtieġa tissospendi r-relazzjoni kummerċjali, u għandha tkun f’pożizzjoni li tirrapporta lura lill-awtorità superviżorja kompetenti dwar ir-raġunijiet debitament ġustifikati għal tali deċiżjoni.
	Qabel ma tissospendi relazzjoni kummerċjali temporanjament, il-kumpanija għandha tivvaluta f’konsultazzjoni mal-partijiet ikkonċernati rilevanti, jekk teżistix ebda alternattiva disponibbli għal dik ir-relazzjoni kummerċjali, li tipprovdi materja prima, prodott jew servizz essenzjali għall-produzzjoni ta’ oġġetti jew għall-forniment ta’ servizzi tal-kumpanija u s-sospensjoni tikkawżax preġudizzju sostanzjali lill-kumpanija jew jekk l-impatti negattivi meta tagħmel dan jistgħux ikunu raġonevolment mistennija li jkunu manifestament aktar severi mill-impatt negattiv li ma setax jiġi prevenut jew mitigat b’mod adegwat. Jekk dak ikun il-każ, il-kumpanija ma għandhiex tkun meħtieġa tissospendi r-relazzjoni kummerċjali, u għandha tkun f’pożizzjoni li tirrapporta lura lill-awtorità superviżorja kompetenti dwar ir-raġunijiet debitament ġustifikati għal tali deċiżjoni.



Emenda		97

Proposta għal direttiva
Artikolu 4 – paragrafu 1 – punt 5
Direttiva (UE) 2024/1760
Artikolu 10 – paragrafu 6 – subparagrafu 4
	

	Test propost mill-Kummissjoni
	Emenda

	L-Istati Membri għandhom jipprevedu opzjoni biex tiġi sospiża r-relazzjoni kummerċjali f’kuntratti rregolati mil-liġijiet tagħhom f’konformità mal-ewwel subparagrafu, ħlief għal kuntratti fejn il-partijiet ikunu obbligati bil-liġi li jidħlu fihom.
	L-Istati Membri għandhom jipprevedu opzjoni biex tiġi sospiża jew mitmuma r-relazzjoni kummerċjali f’kuntratti rregolati mil-liġijiet tagħhom, ħlief għal kuntratti fejn il-partijiet ikunu obbligati bil-liġi li jidħlu fihom.



Emendi	247 u 307

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 1 – parti introduttorja
	

	Test propost mill-Kummissjoni
	Emenda

	Fir-rigward tal-impatti negattivi reali kif imsemmi fil-paragrafu 1 li ma setgħux jiġu evitati jew mitigati b’mod adegwat mill-miżuri stabbiliti fil-paragrafi 3, 5 u 6, il-kumpanija għandha, bħala l-aħħar istanza:
	Fir-rigward tal-impatti negattivi reali kif imsemmi fil-paragrafu 1 li ma setgħux jinġiebu fi tmiemhom jew li l-firxa tagħhom ma setgħetx tiġi minimizzata mill-miżuri stabbiliti fil-paragrafi 3, 5 u 6, il-kumpanija tista’, bħala l-aħħar rimedju:



Emenda		99

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 1 – punt b
	

	Test propost mill-Kummissjoni
	Emenda

	(b)	meta l-liġi li tirregola r-relazzjoni tagħha mas-sieħeb kummerċjali kkonċernat tkun tippermettilha, tadotta u timplimenta pjan ta’ azzjoni ta’ prevenzjoni msaħħaħ għall-impatt negattiv speċifiku mingħajr dewmien żejjed, dment li jkun hemm aspettattiva raġonevoli li dawk l-isforzi se jirnexxu, u
	(b)	meta l-liġi li tirregola r-relazzjoni tagħha mas-sieħeb kummerċjali kkonċernat tkun tintitolaha li tagħmel dan, tadotta u timplimenta pjan imsaħħaħ ta’ azzjoni korrettiva għall-impatt negattiv speċifiku mingħajr dewmien żejjed, dment li jkun hemm aspettattiva raġonevoli li dawk l-isforzi se jirnexxu, u



Emenda		100

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 1 – punt c
	

	Test propost mill-Kummissjoni
	Emenda

	(c)	tuża jew iżżid l-ingranaġġ tagħha permezz tas-sospensjoni tar-relazzjoni kummerċjali fir-rigward tal-attivitajiet ikkonċernati.
	(c)	tuża jew iżżid l-ingranaġġ tagħha, fejn possibbli, permezz tas-sospensjoni temporanja tar-relazzjoni kummerċjali fir-rigward tal-attivitajiet ikkonċernati.



Emenda		101

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 2
	

	Test propost mill-Kummissjoni
	Emenda

	Sakemm ikun hemm aspettattiva raġonevoli li l-pjan ta’ azzjoni ta’ prevenzjoni msaħħaħ se jirnexxi, is-sempliċi fatt li titkompla l-interazzjoni mas-sieħeb kummerċjali ma għandux jiskatta r-responsabbiltà tal-kumpanija.
	Sakemm ikun hemm aspettattiva raġonevoli li l-pjan msaħħaħ ta’ azzjoni korrettiva se jirnexxi, is-sempliċi fatt li titkompla l-interazzjoni mas-sieħeb kummerċjali ma għandux jesponi lill-kumpanija għal penali skont l-Artikolu 27 jew għal responsabbiltà skont l-Artikolu 29.



Emenda		102

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 3
	

	Test propost mill-Kummissjoni
	Emenda

	Qabel ma tissospendi relazzjoni kummerċjali, il-kumpanija għandha tivvaluta jekk l-impatti negattivi meta tagħmel dan jistgħux ikunu raġonevolment mistennija li jkunu manifestament aktar severi mill-impatt negattiv li ma setax jiġi prevenut jew mitigat b’mod adegwat. Jekk dak ikun il-każ, il-kumpanija ma għandhiex tkun meħtieġa tissospendi r-relazzjoni kummerċjali, u għandha tkun f’pożizzjoni li tirrapporta lura lill-awtorità superviżorja kompetenti dwar ir-raġunijiet debitament ġustifikati għal tali deċiżjoni.
	Qabel ma tissospendi relazzjoni kummerċjali temporanjament, il-kumpanija għandha tivvaluta, f’konsultazzjoni mal-partijiet ikkonċernati rilevanti, jekk teżistix ebda alternattiva disponibbli għal dik ir-relazzjoni kummerċjali li tipprovdi materja prima, prodott jew servizz essenzjali għall-produzzjoni ta’ oġġetti jew għall-provvista ta’ servizzi ta’ dik il-kumpanija u s-sospensjoni tikkawżax preġudizzju sostanzjali lill-kumpanija, jew jekk l-impatti negattivi meta tagħmel dan jistgħux ikunu raġonevolment mistennija li jkunu manifestament aktar severi mill-impatt negattiv li ma setax jiġi mitmum jew li l-firxa tiegħu ma setgħetx tiġi minimizzata b’mod adegwat. Jekk dak ikun il-każ, il-kumpanija ma għandhiex tkun meħtieġa tissospendi r-relazzjoni kummerċjali, u għandha tkun f’pożizzjoni li tirrapporta lura lill-awtorità superviżorja kompetenti dwar ir-raġunijiet debitament ġustifikati għal tali deċiżjoni.



Emenda		103

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 4
	

	Test propost mill-Kummissjoni
	Emenda

	L-Istati Membri għandhom jipprevedu opzjoni biex tiġi sospiża r-relazzjoni kummerċjali f’kuntratti rregolati mil-liġijiet tagħhom f’konformità mal-ewwel subparagrafu, ħlief għal kuntratti fejn il-partijiet ikunu obbligati bil-liġi li jidħlu fihom.
	L-Istati Membri għandhom jipprevedu opzjoni biex tiġi sospiża jew mitmuma r-relazzjoni kummerċjali f’kuntratti rregolati mil-liġijiet tagħhom f’konformità mal-ewwel subparagrafu, ħlief għal kuntratti fejn il-partijiet ikunu obbligati bil-liġi li jidħlu fihom.



Emenda		104

Proposta għal direttiva
Artikolu 4 – paragrafu 1 – punt 6
Direttiva (UE) 2024/1760
Artikolu 11 – paragrafu 7 – subparagrafu 6
	

	Test propost mill-Kummissjoni
	Emenda

	Meta l-kumpanija tiddeċiedi li ma tissospendix ir-relazzjoni kummerċjali skont dan l-Artikolu, għandha timmonitorja l-impatt negattiv potenzjali u perjodikament tivvaluta d-deċiżjoni tagħha u jekk humiex disponibbli aktar miżuri xierqa.”;
	Meta l-kumpanija tiddeċiedi li ma tissospendix ir-relazzjoni kummerċjali skont dan l-Artikolu, hija għandha timmonitorja l-impatt negattiv reali u perjodikament tivvaluta d-deċiżjoni tagħha u jekk humiex disponibbli aktar miżuri xierqa.”;



Emenda		105

Proposta għal direttiva
Artikolu 4 – paragrafu 1 – punt 8
Direttiva (UE) 2024/1760
Artikolu 15 – it-tieni sentenza
	

	Test propost mill-Kummissjoni
	Emenda

	“Tali valutazzjonijiet għandhom ikunu bbażati, meta jkun xieraq, fuq indikaturi kwalitattivi u kwantitattivi u għandhom jitwettqu mingħajr dewmien żejjed wara li sseħħ bidla sinifikanti, iżda mill-inqas kull 5 snin u kull meta jkun hemm raġunijiet raġonevoli biex wieħed jemmen li l-miżuri ma għadhomx adegwati jew effettivi jew li jistgħu jinħolqu riskji ġodda tal-okkorrenza ta’ dawk l-impatti negattivi.”;
	“Tali valutazzjonijiet għandhom ikunu bbażati, meta jkun xieraq, fuq indikaturi kwalitattivi u kwantitattivi u għandhom jitwettqu mingħajr dewmien żejjed wara li sseħħ bidla sinifikanti, iżda mill-inqas kull erba’ snin u kull meta jkun hemm raġunijiet raġonevoli biex wieħed jemmen li l-miżuri ma għadhomx adegwati jew effettivi jew li jistgħu jinħolqu riskji ġodda tal-okkorrenza ta’ dawk l-impatti negattivi.”;



Emendi	248 u 310

Proposta għal direttiva
Artikolu 4 – paragrafu 1 – punt 8a (ġdid)
Direttiva (UE) 2024/1760
Artikolu 19 – paragrafu 2 – punt b
	

	Test propost mill-Kummissjoni
	Emenda

	
	(8a)	fl-Artikolu 19(2), il-punt (b) huwa mħassar;



Emenda		106

Proposta għal direttiva
Artikolu 4 – paragrafu 1 – punt 9
Direttiva (UE) 2024/1760
Artikolu 19 – paragrafu 3
	

	Test propost mill-Kummissjoni
	Emenda

	“3.	Il-linji gwida kif imsemmi fil-paragrafu 2, il-punt (a), għandhom isiru disponibbli sas-26 ta’ Lulju 2026, dawk imsemmija fil-paragrafu 2, il-punti (d) u (e), sas-26 ta’ Jannar 2027, u dawk imsemmija fil-paragrafu 2, il-punti (b), (f) u (g), sas-26 ta’ Lulju 2027.”;
	“3.	Il-linji gwida msemmija fil-paragrafu 2, il-punti (a), (b) u (d) sa (g) għandhom isiru disponibbli sas-26 ta’ Lulju 2026.”;



Emendi	311 u 398

Proposta għal direttiva
Artikolu 4 – paragrafu 1 – punt 10 – parti introduttorja
Direttiva (UE) 2024/1760
Artikolu 22
	

	Test propost mill-Kummissjoni
	Emenda

	(10)	fl-Artikolu 22(1), l-ewwel subparagrafu huwa sostitwit b’dan li ġej:
	(10)	L-Artikolu 22 jitħassar;



Emendi	251 u 313
Proposta għal direttiva
Artikolu 4 – paragrafu 1 – punt 10a (ġdid)
Direttiva (UE) 2024/1760
Artikolu 24 – paragrafu 1
	

	Test propost mill-Kummissjoni
	Emenda

	
	(10 a)	fl-Artikolu 24, il-paragrafu 1 huwa sostitwit b’dan li ġej:

	
	“1. Kull Stat Membru għandu jiddeżinja awtorità superviżorja waħda jew aktar biex jissorveljaw il-konformità mal-obbligi stabbiliti fid-dispożizzjonijiet tad-dritt nazzjonali adottati skont l-Artikoli 7 sa 16.”;



Emendi	252 u 314

Proposta għal direttiva
Artikolu 4 – paragrafu 1 – punt 10b (ġdid)
Direttiva (UE) 2024/1760
Artikolu 25 – paragrafu 1
	

	Test propost mill-Kummissjoni
	Emenda

	
	(10b)	fl-Artikolu 25, il-paragrafu 1 huwa sostitwit b’dan li ġej:

	
	“1. L-Istati Membri għandhom jiżguraw li l-awtoritajiet superviżorji jkollhom setgħat u riżorsi adegwati biex iwettqu l-kompiti assenjati lilhom skont din id-Direttiva, inkluża s-setgħa li jirrikjedu li l-kumpaniji jipprovdu informazzjoni u jwettqu investigazzjonijiet relatati mal-konformità mal-obbligi stipulati fl-Artikoli 7 sa 16.”;



Emenda		113

Proposta għal direttiva
Artikolu 4 – paragrafu 1 – punt 11 – parti introduttorja
Direttiva (UE) 2024/1760
Artikolu 27 – paragrafu 2
	

	Test propost mill-Kummissjoni
	Emenda

	(11)	fl-Artikolu 27, il-paragrafu 4 huwa sostitwit b’dan li ġej:
	(11)	L-Artikolu 27 huwa emendat kif ġej:



Emenda		114

Proposta għal direttiva
Artikolu 4 – paragrafu 1 – punt 11 – punt a (ġdid)
Direttiva (UE) 2024/1760
Artikolu 27 – paragrafu 2 – punt d
	

	Test propost mill-Kummissjoni
	Emenda

	
	(a)	fil-paragrafu 2, il-punt (d) huwa mħassar;



Emendi	253 u 315

Proposta għal direttiva
Artikolu 4 – paragrafu 1 – punt 11
Direttiva (UE) 2024/1760
Artikolu 27 – paragrafu 4
	

	Test propost mill-Kummissjoni
	Emenda

	4.	Il-Kummissjoni, f’kollaborazzjoni mal-Istati Membri, għandha toħroġ gwida biex tassisti lill-awtoritajiet superviżorji fid-determinazzjoni tal-livell ta’ penali f’konformità ma’ dan l-Artikolu. L-Istati Membri ma għandhomx jistabbilixxu limitu massimu ta’ penali pekunarji fil-liġi nazzjonali tagħhom li tittrasponi din id-Direttiva li jkun jipprevjeni lill-awtoritajiet superviżorji milli jimponu penali f’konformità mal-prinċipji u l-fatturi stabbiliti fil-paragrafi 1 u 2.;
	4.	Il-Kummissjoni, f’kollaborazzjoni mal-Istati Membri, għandha toħroġ gwida dwar il-livell xieraq ta’ penali, filwaqt li tqis il-fatturat tal-kumpaniji, biex tassisti lill-awtoritajiet superviżorji fid-determinazzjoni tal-livell ta’ penali f’konformità ma’ dan l-Artikolu.



Emendi	116, 117, 254, 316cp1 u 316cp2

Proposta għal direttiva
Artikolu 4 – paragrafu 1 – punt 13 – parti introduttorja
Direttiva (UE) 2024/1760
Artikolu 36
	

	Test propost mill-Kummissjoni
	Emenda

	(13)	fl-Artikolu 36, jitħassar il-paragrafu 1.
	(13)	L-Artikolu 36 huwa emendat kif ġej:

	
	(a)	il-paragrafu 1 huwa mħassar;

	
	(b)	fil-paragrafu 2, il-punt (e) huwa mħassar.



Emenda		119

Proposta għal direttiva
Artikolu 4a (ġdid)
	

	Test propost mill-Kummissjoni
	Emenda

	
	Artikolu 4a

	
	Soluzzjonijiet diġitali

	
	1.	Il-Kummissjoni għandha tistabbilixxi portal ta’ rapportar diġitali ddedikat li jservi bħala punt uniku ta’ servizz għall-kumpaniji. Il-portal għandu jipprovdi aċċess liberu għall-mudelli, għal-linji gwida u għall-informazzjoni kollha relatati mar-rekwiżiti kollha tar-rapportar imposti fuq il-kumpaniji mid-dritt tal-Unjoni, inklużi għodod volontarji, imfassla skont id-daqs, is-settur, il-prodotti u s-servizzi ta’ kumpanija, u l-iskopertura għar-riskju. Għandu jipprovdi wkoll aċċess għal informazzjoni dwar opportunitajiet ta’ finanzjament u ta’ tfigħ ta’ offerti biex jgħin lill-kumpaniji jimplimentaw l-obbligi ta’ diliġenza dovuta tagħhom, jikkonformaw magħhom u jibbenefikaw minnhom.

	
	Għall-finijiet tal-ewwel subparagrafu, il-Kummissjoni għandha tiżgura li l-pjattaformi tad-data rilevanti li jipprovdu informazzjoni lill-kumpaniji u lill-utenti tad-data jkunu interoperabbli u li d-data tkun tista’ tiġi trażmessa, skambjata u analizzata mingħajr xkiel mil-lat tekniku u tikkomplementa l-Punt ta’ Aċċess Uniku Ewropew.

	
	2.	Il-Kummissjoni għandha tippreżenta rapport lill-Parlament Ewropew u lill-Kunsill sa [24 xahar wara d-dħul fis-seħħ ta’ din id-Direttiva] dwar il-ħtieġa li tipprevedi soluzzjonijiet teknoloġiċi għall-finijiet ta’ din id-Direttiva, inkluż l-użu ta’ intelliġenza artifiċjali affidabbli f’konformità mar-Regolament (UE) 2024/1689.

